Nećemo doživeti da dostignemo 1989. | Autonomija\nIndustrijska proizvodnja u Srbiji iznosi 40 odsto proizvodnje iz 1989. godine, kaže potpredsednica Privredne komore Srbije Vidosava Džagić\nIndustrijska proizvodnja u Srbiji iznosi 40 odsto proizvodnje iz 1989. godine, kaže potpredsednica Privredne komore Srbije Vidosava Džagić.\nOna dodaje i da, ako nastavi da raste svega 0,7 procenata godišnje, ni do kraja 21. veka neće uspeti da se vrati na nivo iz prošlog stoleća.\nDžagić je istakla da sve aktivnosti treba da budu usmerene na smanjenje javne potrošnje, održanje makroekonomske stabilnosti, ekonomski oporavak i povećanje zaposlenosti.\nDžagić je istakla da recesija u svetskoj i privredi EU ima direktnog uticaja na srpsku ekonomiju uz ocenu da “kada evrozona dobije kijavicu mi dobijemo grip”.\nDugoročni cilj treba da bude dostizanje godišnje stope rasta od oko pet odsto u uslovima makroekonomske stabilnosti, niske i stabilne inflacije, održivosti fiskalne i platnobilansne pozicije, stabilnosti finansijskih tržišta i tržišta rada.


Simić: Potrebna nova politička elita\nPredsednik Srpske liste Slavko Simić izjavio je danas da je Kosovu potrebna nova politička elita neopterećena prošlošću i da optužbe na račun Hašima Tačija zbog trgovine organima, ovoga puta od strane nigerijskih lekara, nisu novost za Srbe na Kosovu.\nDelavi: Kosovo na ivici\nAmbasador SAD na Kosovu Greg Delavi izjavio je da se Kosovo nalazi “na ivici” zbog političke situacije koja vlada u poslednjih šest meseci, preneo je danas prištinski sajt “Kallxo”.\nDrecun: Tači i Haradinaj najodgovorniji za trgovinu organima\nPredsednik skupštinskog Odbora za KiM Milovan Drecun izjavio je da su Hašim Tači i Ramuš Haradinaj najodgovorniji za trgovinu organima na Kosovu.\nMoskopulos: Crkvi u Prištini se ne može promeniti namena\nSavetnik kosovske vlade za kulturno i versko nasleđe Dimitris Moskopulos rekao je da srpskoj crkvi, koja se nalazi u okviru univerzitetskog kompleksa u Prištini, ne može da bude promenjena namena, prenose prištinski mediji.\nJevtić i vladika Teodosije o bezbednosti i obnovi objekata SPC\nMinistar za zajednice i povratak Dalibor Jevtić i episkop raško prizrenski Teodosije razgovarali su danas o bezbednosnoj situaciji, ali i projetkima obnove objekata SPC.\nItalijanski Kfor pomaže bolnicu u Gračanici\nKliničko-bolničkom centru Priština sa sedištem u Gračanici uručena je donacija od strane komandanta italijanskog Kfora u vidu dve veš mašine.\nIvanović na rođendanu svog sina\nLider Građanske inicijative SDP Oliver Ivanović pušten je danas na nekoliko sati iz zatvora kako bi prisustvovao rođendanu svom petogodišnjem sinu, saznaje Radio Kontakt plus.\nKoha: 70 odsto građana protiv ZSO\nOko 70 odsto anketiranih građana Kosova smatra da je Zajednica srpskih opština štetna, piše dnevnik Koha navodeći rezultate istraživanje prištinskog Centra za bezbednosne studije.\nImeri: Ometaćemo izor predsednika i suzavcem\nPredsednik opozicionog pokreta Samoopredeljenje Visar Imeri rekao je da će opozicija ometati izbor predsednika Kosova u parlamentu ako treba i suzavcem.\nRepriza “Narodnog poslanika” u Gračanici\nPredstava “Narodni poslanik” u režiji Gorčina Sojanovića biće ponovo odigrana u Gračanici u ponedeljak.\nCrnogorci osuđuju uklanjanje table sa imenom Radovana Zogovića\nUdruženje crnogoraca Kosova osudilo je uklanjanje table sa imenom ulice Radovana Zogovića u Prištini.\n„Politički uticaj i korupcija u procesu privatizacije na Kosovu“\nGrupa za pravne i političke studije (GLPS) i BIRN objavili su publikaciju o procesu privatizacije na Kosovu pod nazivom „Panična prodaja“.\nĐurić se zahvalio Kipru na podršci oko Kosova\nDirektor Kancelarije za Kosovo i Metohiju Marko Đurić upoznao je novopostavljeog ambasadora Kipra u Beogradu Konstantinosa Eliadesa sa procesom briselskog dijaloga.\n„Zadatak Vojske Srbije i Kfora očuvanje bezbednosti“\nGeneral Ljubiša Diković, u razgovoru sa komandantom Kfora general-majorom Giljelmom Luiđijem Miljietom, ocenio da će svako smanjenje snaga Kfora negativno uticati na bezbednost.\nHaradinaj: Raspisivanje izbora do 7. marta\nLider Alijanse za budućnost Kosova (AAK) Ramuš Haradinaj tvrdi da će izbori na Kosovu biti raspisani do 7. marta, dok opozicione stranke poručuju da će zajedno postavljati iste zahteve do raspisivanja prevremenih izbora, prenose danas prištinski mediji.\nSAD i Nemačka protiv izbora na Kosovu\nU diplomatskim misijama Sjedinjenih Američkih Država i Nemačke u Prištini protive se održavanju prevremenih parlamentarnih izbora na Kosovu, tvrdeći da njima ne može da se dobije ništa novo.\n“Samoopredeljenje pokušalo atentat na premijera”\nPokret Samoopredeljenje je pokušao atentat na kosovskog premijera, Isu Mustafu, rekao je zamenik ministra za administraciju i lokalnu samoupravu, Bajram Gecaj.\nFond za sever dodelio sredstva Severnoj Mitrovici, Leposaviću i Zvečanu\nUpravni odbor kosovskog Fonda za razvoj dodelio je juče, na sastanku održanom u Prištini, gotovo 1,9 miliona evra opštinama na Severu Kosova.\n„Izbori ne bi doneli promene na Kosovu“\nU slučaju održavanja vanrednih izbora na Kosovu odnos snaga u institucijama bi ostao isti, smatra Dalibor Jevtić, ministar za zajednice i povratak u aktuelnoj vladi u Prištini.\nGračanica: Izložba “Živih lutaka”\nU Domu kulture u Gračanici izloženi su kreativni radovi mališana nastali u okviru lutkarske radionice.\n"Nigerijski lekar će dostaviti dokaze protiv Hašima Tačija"\nNigerijski lekar Filip Ndžemanze pristaće da srpskim istražiteljima dostavi dokaze i svedoči o trgovini organima u koju je uključen bivši vođa OVK Hašim Tači, piše danas "Blic".\nD. Mijatović: Mediji sredstvo politike i propagande\nU sedištu OEBS-a u Beču, u Hofburškom kongresnom centru, održava se konferencija "Propaganda za rat i mržnju i sloboda medija". Na konferenciji predstavnici RTV Kim i Kosseva.\nVinka Radosavljević kandidat Srpske?\nVinka Radosavljević bi mogla da bude kandidat Srpske liste za predsednika Kosova, kazao je Nenad Rašić gostujući u emisiji Info-box na RTV Dugađini.\nKurc opoziciji: Odreknite se nasilja\nŠef austrijske diplomatije Sebastijan Kurc pozvao je tokom posete Kosovu opozicione stranke da se odreknu nasilja i sarađuju sa vladom, piše danas prištinska štampa.\nKozarev: Srpske sredine pretvaramo u veliko gradilište\nZamenik direktora Kancelarije za KiM Dušan Kozarev izjavio da Srbija svojim ulaganjima pretvara sredine sa većinskim srpskim življem na Kosovu u veliko gradilište.\nOdbrana Ivanovića još čeka pismenu presudu\nNi posle 23 dana od izricanja presude kojom je Oliver Ivanović osuđen na 9 godina zatvora zbog "ratnog zločina", Euleksovo sudsko veće još nije dostavilo pismenu presudu njegovoj odbrani, saopšteno je iz Građanske inicijative "SDP".\nKurc u Prištini: Dogovoreno u Briselu mora da se ispuni\nMinistar inostranih poslova Austrije Sebastijan Kurc istakao je sinoć u Prištini da sve što je dogovoreno u dijalogu sa Beogradom mora biti primenjeno.\nGračanica: Kako NVO nadgleda poštovanje manjinskih prava?\nU Gračanici je danas predstavljen izveštaj o tome koliko nevladine organizacije prate rad lokalnih samouprava kada je u pitanju poštovanje prava manjina, koje su teškoće u tom procesu i ima li prostora za napredak.\nObnovljen spomenik u Goraždevcu, čeka se zvanično otkrivanje\nMeštani Goraždevca postavili su danas obnovljeni spomenik žrtvama Nato bombardovanja i dvojici dečaka stradalih na Bistrici koji je porušen u napadu početkom decembra prošle godine.\nOdluka o kandidatu nakon konsultacija sa Beogradom\nMinistar za administraciju i lokalnu samoupravu u kosovskoj vladi Ljubomir Marić kaže za RTS da još traju razgovori o tome da li će lista Srpska podržati nekog kandidata za kosovskog predsednika, ili će predložiti nekog iz svojih redova.\nRTK najveći dužnik za licencu za emitovanje programa\nUkoliko do 1. marta ne plate taksu za licencu za emitovanje, za prethodnu godinu - 40 televizija, radio stanica i kablovskih operatera izgubiće ovu licencu, saopšteno je iz kosovske Nezavisne komisija za medije. Među najvećim dužnicima RTK.\nRaspisana poternica za 14 Srba iz Kline\nSud u Peći podigao je optužnicu protiv 14 Srba iz Kline koji se terete za teško krivično delo ratnog zločina 1999. na Kosovu i za njima je raspisana poternica.\nSimić: Važniji srpski izbori od izbora predsednika\nPredsednik Srpske liste Slavko Simić izjavio je danas u Kosovskoj Mitrovici da izbor kosovskog predsednika nije toliko važan za srpsku zajednicu koliko je važno sprovođenje predstojećih srpskih parlamentarnih izbora na Kosovu.\n"Aktivna Srbija" poziva građane da izađu na izbore\n"Aktivna Srbija je stranka kojoj cilj nije da stvara podele, već da ujedinjuje i sarađuje sa svima koji to žele", istakao je predsednik strake Dušan janjić na Drugoj regionalnoj konferenciji održanoj u Gračanici.\nMinistar za zajednice i povratak Dalibor Jevtić uputio je čestitku povodom Dana Aškalija pripadnicima ovog naroda.\nĐurić: Tradicija vinogradarstva živa u Metohiji\nDirektor Kancelarije za Kosovo i Metohiju Marko Đurić čestitao je svim građanima Srbije koji slave Svetog Trifuna.


Porošenko traži novi referendum na Krimu - 11.10.2017, Sputnik Srbija\nPredsednik Ukrajine Petro Porošenko izjavio je da je spreman da razgovara o mogućnosti održavanja novog referenduma na Krimu o statusu poluostrvu, ali tek nakon... 11.10.2017, Sputnik Srbija\n17:38 11.10.2017 (Osveženo: 17:57 11.10.2017)\n© Press-služba prezidenta Ukrainы / Uđi u foto-galerijuPetro Porošenko\nPredsednik Ukrajine Petro Porošenko izjavio je da je spreman da razgovara o mogućnosti održavanja novog referenduma na Krimu o statusu poluostrvu, ali tek nakon što se ponovo nađe pod ukrajinskom kontrolom.\n10 Oktobar 2017, 16:26\n„Suvereniteta se stiče na nacionalnom referendumu. Spremni smo da razgovaramo o takvom referendumu, ali prvo Krim treba da se vrati u sastav Ukrajine“, rekao je Porošenko u Parlamentarnoj skupštini saveta Evrope u Strazburgu.\nUkrajinski predsednik je takođe naglasio da Kijev neće trgovati ukrajinskim teritorijama.\n„Odlučno odbacujem tvrdnje onih koji govore da je Krim završeno pitanje“, prokomentarisao je Porošenko reči češkog predsednika Miloša Zemana da je Krim već svršena stvar.\n„Ova govornica je bila stvorena za pozivanje na smirivanje, ali ne i za pozive za trgovanje teritorijama za novac, naftu, gas“, izjavio je predsednik Ukrajine.\nKrim je ponovo postao ruski region u martu 2014. godine nakon rezultata referenduma održanog nakon državnog prevrata u Kijevu. Za ujedinjenje sa Rusijom glasalo je 96,77 odsto birača sa Krima i 95,6 odsto birača iz Sevastopolja.


Å vedska priznala Palestinu kao nezavisnu državu - Kozarac.ba\nŠvedska je danas priznala Palestinu kao nezavisnu državu i tako postala prva zemlja članica Evropske unije koja je to zvanično uradila, pišu svjetski mediji danas.\nNovoizabrani premijer Švedske Stefan Lofven najavio je potez nove vlade 3. oktobra tokom polaganja zakletve, no niko nije očekivao da će to tako brzo desiti.\nMinistrica vanjskih poslova Švedske Margot Wallstrom kazala je da je ovo važan korak koji potvrđuje samoopredjeljenje Palestinaca.\nOvaj potez izazvao je bijes Izraela, piše Time.\n"Neki će reći da ova odluka dolazi prerano, no plašim se da je ustvari kasno", napisala je ministrica vanjskih poslova Švedske Margot Wallstrom.\nOna je podsjetila da je svijet ove godine ponovo svjedočio opstrukcijama palestinske države, kao i nasilju u Gazi.\n"Ovo priznanje ima za cilj da podrži umjerene snage u Palestini, učini državu ravnopravnom u budućim pregovorima i da mladima nadu da je mirno rješenje konflikta moguće", napisala je Wallstrom.\nPriznanje Palestine najavile su i druge evropske zemlje poput Velike Britanije, Francuske i Hrvatske.


Izveštaj Evropske komisije: Kritika zbog pretnji\nU Srbiji u poslednjih godinu dana nije zabeležen napredak u oblasti slobode izražavanja i taj nedostatak sve više je razlog za zabrinutost, navodi se u izveštaju Evropske komisije o napretku Srbije na evropskom putu koji je objavljen u sredu u Strazburu.\nKako se dalje navodi, slučajevi pretnji, zastrašivanja i nasilja nad novinarima i dalje su zabrinjavajući, a istrage i konačne presude su retke.\n„Srpske vlasti moraju ažurnije da reaguju i javno osuđuju govor mržnje i pretnje protiv novinara. Zakonska regulativa u oblasti medija se još u potpunosti ne primenjuje. Zakonski propisi moraju da obezbede veću transparentnost vlasništva i finansiranja medija. Sufinansiranje medijskih projekata od javnog interesa mora se primenjivati striktno u skladu sa zakonskim okvirom. To zahteva transparentne i fer procedure bez uticaja državne administracije, naročito na lokalnom nivou“, dodaje se u izveštaju EK u delu posvećenom slobodi izražavanja.\nU preporukama se ističe da Srbija naročito treba da obezbedi okruženje u kojem je garantovana bezbednost novinara, primena medijskih zakona i jačanje regulatornog tela REM, zatim da usvoji novu strategiju razvoja javnog informisanja na transparentan način, i osigura adekvatno finansiranje javnih servisa.\nU izveštaju se pominju i dalje nerešena tri ubistva novinara u periodu od 1999. do 2001. od kojih je za jedno sudski postupak u toku.\nKada je reč o jačanju uloge REM, Evropska komisija navodi da je neophodno omogućiti tom telu da reaguje na narušavanje programskih koncepata i sadržaja programa za koje su dobijene frekvencijske licence, tako što će im biti omogućeno da propisuju novčane kazne.\n„REM je propustio da ukaže na nebalansirano izveštavanje medija tokom kampanje za predsedničke izbore“, navodi se još i dodaje da je govor mržnje i diskriminatorna terminologija često tolerisana u medijima i da su retki slučajevi da su nadležna regulatorna tela reagovala.\n„Politički i ekonomski uticaji na medije rezultirali su široko rasprostranjenoj autocenzuri. Izjave visokih zvaničnika o radu istraživačkih novinara nisu bile pogodne za kreiranje atmosfere u kojoj se sloboda izražavanja može iskazati bez ometanja. Srpske vlasti moraju da obezbede aktivnu podršku nezavisnim telima, braniocima ljudskih prava i nezavisnim novinarima i brzo reaguju i javno osude govor mrežnje i pretnje“, piše u izveštaju Evropske komisije.\nPrema navodima iz EU, postojeće finansiranje dva javna servisa je nedovoljno. Dodaju da privremeni model finansiranja koji je kombinacija pretplate, budžetskih dotiranja i komercijalnih prihoda ostavlja prostora za politički uticaj.\n„Javni servis treba da bude više angažovan na otvaranju svog programa za pluralizam mišljenja i na promociji javnog dijaloga. Takođe mora se unaprediti informisanje na jezicima nacionalnih manjina, naročito na RTS-u“, ocenjuje se u izveštaju.\nViše iz ove kategorije « Rezultati opštinskog konkursa za nevladin sektor: Sto hiljada evra za 82 organizacije\tNovinarska i medijska udruženja: Nelegitimna Strategija »


27-09-2019 15:52 Srbija Politika\nMinistar odbrane Aleksandar Vulin izjavio je danas da se Milo Đukanović, kada je protivno većinskoj volji građana Crne Gore priznavao samoproglašenu kosovsku nezavisnost, nije plašio ni presedana, ni domino efekta, a ni nestabilnosti regiona i da govori o Srbiji zato što ćuti o "velikoj Albaniji".\nOn je time reagovao na izjavu crnogorskog predsednika za "Glas Amerike" da "promene granica nisu dobra ideja", jer bi "svaki presedan povlačio domino efekat, što bi moglo da ugrozi krhku stabilnost našeg regiona".\nVulin je poručio da Đukanović treba da brine o sebi i svojoj zemlji, a da je o Srbiji brinuo tako što, kaže Vulin, nikada nije propustio ni jednu priliku da se svrsta protiv nje, da je povredi i da joj oteža.\n- Milo Đukanović ćuti o "velikoj Albaniji", zato neka ćuti i o Srbiji, poručio je Vulin, a navodi se u saospstenju.\nVeselji otkrio kako je sa NATO koordinisao napade na Vojsku Jugoslavije! Više o tome OVDE.


NSinfo: Divlje deponije u svim delovima grada - Izvrnuti kontejneri u Gagarinovoj\nDivlje deponije u svim delovima grada - Izvrnuti kontejneri u Gagarinovoj\nIzvrnuti metalni kontejneri i smeće razbacano oko njih i nisu baš\npreterano prijatan prizor, a stanarima u Gagarinovoj 10 postali su svakodnevica u prethodne tri nedelje.\nIako iz JKP „Čistoća” redovno apeluju na sugrađane da savesno odlažu otpad na za to predviđena mesta i da ne prave divlje deponije, ružna slika u Gagarinovoj, nažalost, nije usamljen slučaj. Odlaganje smeća oko kontejnera, umesto u njih, postalo je uobičajena stvar u većini delova grada.\nIzuzev bahatih pojedinaca, deo krivice za razbacano đubre snose i sakupljači sekundarnih sirovina, koji u potrazi za plastičnom, staklenom i metalnom ambalažom neretko izrovare ceo kontejner te nakon obavljenog posla ostave za sobom na sve strane rasuto smeće, prenosi Dnevnik.\nOdlaganje krupnog i kabastog otpada, poput nameštaja, sanitarija i sličnog, kažnjivo je novčano i o tome bi trebalo obavestiti Komunalnu policiju i inspekciju. U Čistoći su više puta za naš list isticali da je odlaganje takvog otpada na Gradsku deponiju besplatno, kao i da je kontejnere za krupni otpad i građevinski šut moguće iznajmiti u tom preduzeću.


Glumac Bane Vidaković pravosnažno kažnjen da plati 100.000 dinara | Novosadski informativni portal 021\nGlumac Bane Vidaković pravosnažno kažnjen da plati 100.000 dinara\nApelacioni sud pravosnažno je osudio na novčanu kaznu od 100.000 dinara glumca Branislava Vidakovića zbog nedozvoljenog držanja 4,93 grama heroina za ličnu upotrebu.\nIlija Marković koji je sa Vidakovićem bio u vozilu u trenutku hapšenja u julu prošle godine pravosnažno je osuđen na godinu i po dana zatvora zbog preprodaje heroina.\nOvom odlukom koja je danas objavljena na sajtu Apelacionog suda, potvrđena je prvostepena presuda Višeg suda u Beogradu od 16. aprila.\nMarković je osuđen jer je 17. jula 2020. godine, u stanu i drugim prostorijama, radi prodaje držao 38,34 grama heroina, a Vidaković 4,93 grama za ličnu upotrebu.\nU presudi se navodi da su policajci ispred stana prišli vozilu u kome su se nalazili Marković, na mestu vozača, i Vidaković, na mestu suvozača i pokazali službene legitimacije pokušavajući da zaustave vozilo glasno uzvikujući: "Stoj policija".\nMeđutim, Marković je vozilom krenuo naglo unazad u nameri da pobegne i nakon nekoliko metara udario u drugo vozilo, nakon čega se zaustavio i nije hteo da izađe iz vozila, pa je policajac prišao vozilu i šakom razbio prozor.\nKod Markovića su u hirurškoj maski koju je nosio na licu pronađene dve kesice sa heroinom. U garaži koju je koristio Marković, u rerni šporeta pronađena je jedna konzerva u kojoj se nalazilo osam paketića sa heroinom, a u samoj kući i dve digitalne vagice za precizno merenje sa tragovima heroina.\nNa početku suđenja, u februaru, Vidaković je za sebe rekao da je već godinama na heroinu, negirajući prethodne Markovićeve navode - da je on (Vidaković) prodavao drogu, a da ga je Marković samo vozio i da mu je za to bilo plaćeno.\ndroga\tBranislav Vidaković\n09.10.2021\t• 07:55\nOvo je sramna presuda i vrhunac bezobrazluka!


Ekonomija - datum: 2020-12-24 DJELATNOST FRIZERSKIH I KOZMETIČKIH USLUGA\nEpidemija korona virusa ugrozila je održivost privrednika iz djelatnosti frizerskih i kozmetičarskih usluga, saopštili su iz Unije poslodavaca (UPCG) i dodali da bi nadležni državni organi trebalo da im pruže adekvatnu podršku. Iz Odbora za frizerske i kozmetičke usluge, koji djeluje u okviru UPCG, saopšteno je da pad prometa usled epidemije privrednike iz te djelatnosti stavlja na listu ugroženih, čija je održivost u velikoj mjeri dovedena u pitanje.\nOdbor, kako su naveli, očekuje da će nadležni državni organi sagledati situaciju u kojoj se preduzeća iz ove djelatnosti nalaze i pružiti im adekvatnu podršku koja će omogućiti da se sačuvaju i preduzeća i radna mjesta zaposlenih. Kako su kazali, nakon formalnog osnivanja, na sjednici odbora postavljeni su prioriteti djelovanja, u skladu sa sagledanim problemima sa kojima se privrednici iz te djelatnosti suočavaju u praksi.\n– Iskazana je i spremnost da se u partnerskom odnosu sa nadležnim organima otvori dijalog koji će za cilj imati rješavanje nepovoljnih okolnosti koje u značajnoj mjeri ugrožavaju poslovanje naših privrednih subjekata – piše u saopštenju.\nIz odbora su naveli da se radi o dugogodišnjim problemima koji se tiču sive ekonomije i nelojalne konkurencije, neuređenosti tržišta i problematičnog poreskog tretmana, a koji su dodatno kulminirali u okolnostima epidemije korona virusa.\n– Procjene su da se svega 50 odsto privrednih aktivnosti u ovoj djelatnosti realizuje na regularan i zakonit način, što bi značilo da je udio sive ekonomije na tržištu u kojem poslujemo na nivou od dramatičnih 50 odsto – poručili su iz odbora.\nNa taj način, kako su naveli, evidentna je situacija u kojoj gubi zdrav biznis i državni budžet, a podstiče se nekontrolisano i nezakonito ponašanje na tržištu.


Ekonomisti tvrde da manje razvijene privrede imaju manji rizik trajnih negativnih posledica epidemije po privrednu aktivnost i veruju da bi prvi znaci normalizacije u zemljama Jugoistočne Evrope mogli da se osete već najesen, u zavisnosti od epidemiološke slike sa korona virusom.\nIpak, naglašavaju da treba biti oprezan i da svim zemljama, na globalnom nivou, sledi dug i težak put oporavka do rezultata koje su imale pre pandemije.\nVladimir Gligorov, dugogodišnji saradnik Bečkog instituta za međunarodne ekonomske studije, smatra da su ekonomske perspektive regiona Jugoistočne Evrope trenutno nepovoljnije nego sredinom maja, ali da je oporavak nemačke privrede ipak dobar znak.\n"Privredne posledice će uglavnom zavisiti od brzine kojom će se ponovo obuzdati epidemija i od specifične strukture proizvodnje u pojedinim zemljama. U Srbiji će dodatne štete pretrpeti sektori usluga i mala i srednja preduzeća u prerađivačkoj industriji, a ukoliko se u jesen uđe sa lošom epidemiološkom slikom, onda će se i netržišne usluge suočiti sa problemima", objašnjava sagovornik "Blic Biznisa".\nGligorov navodi da će dodatna šteta u drugim balkanskim privredama, recimo u Crnoj Gori, a i svuda gde turističke usluge imaju veliki udeo u ukupnoj proizvodnji, biti manja, jer je ova turistička sezona ionako bila gotovo izgubljena.\n"U drugim balkanskim zemljama, koje su vezane za industrijske i druge lance u Evropskoj uniji, oporavak će zavisiti, recimo, od nemačke privrede. Kako sada izgleda, to bi moglo da bude povoljno", najavljuje naš sagovornik.\nI Jože Mencinger, slovenački ekonomista i odličan poznavalac prilika u svim državama regiona, primećuje prve znake optimizma u nemačkoj automobilskoj industriji. On u razgovoru za “Blic Biznis” ocenjuje da ekonomske perspektive Slovenije umnogome zavise upravo od stanja u najvećoj evropskoj privredi.\n"Turizam, koji je na vrhuncu korona krize bio u najvećim problemima, sada se oporavlja u Sloveniji i u Hrvatskoj. Polako se vraća i avionski saobraćaj, a razlog je to što ljudi iz zapadne Evrope ne mogu ili ne žele na duga putovanja. Ipak, sastav turista se menja, pa tako bar u Sloveniji nema gostiju iz azijskih zemalja, a zbog turističkih vaučera sve je više domaćih turista", naglašava Mencinger.\nNajveći izazov oporaviti privredu\nOba naša sagovornika saglasna su da je trenutno najveći izazov za Jugoistočnu Evropu oživljavanje privrede i podsećaju da će, kada je reč o posebnim delatnostima, verovatno najviše stradati turizam i industrija trajnih potrošnih dobara.\n"Ugrožen je i najveći deo usluga, posebno one koje su društvene u velikoj meri, tako da ne bi bilo neočekivano da Hrvatska, Grčka, Crna Gora i donekle Bugarska izgube jednu turističku sezonu. Severna Makedonija ima značajan udeo prerađivačke industrije koja je povezana sa evropskom, pa će i to doprineti smanjenju privredne aktivnosti. Potrebno je, međutim, razlikovati te gubitke, koji su ili sezonski ili privremeni, pa su i nadoknadivi, mada ne nezavisno od epidemiološke slike", ocenjuje Vladimir Gligorov.\nOn zaključuje da bi, ako se epidemija ne ispusti iz ruku, do normalizacije trebalo da dođe do jeseni.\n"A potom razvoj zavisi od medicinske nauke - od vakcine ili terapije", ističe naš sagovornik.


izmene - Ozonpress :: internet portal\nTransparentnost Srbija je, u ime koalicije PrEUgovor, čija je članica, dostavila poslaničkim grupama i radnim telima Narodne skupštine, Vladi Srbije, Ministarstvu pravde, Republičkom sekretarijatu za zakonodavstvo i Agenciji za sprečavanje korupcije predloge za poboljšanje...\nZa novinarska i medijska udruženja apsolutno su neprihvatljive izmene Nacrta Medijske strategije, kao i način na koji su one uključene u radni dokument. Smatramo da je Vlada Srbije time dovela u pitanje višemesečni rad medijskih eksperata u Radnoj grupi koja je pripremila ovaj...\nUsled radova na izgradnji buduće ulice 10, od ponedeljka 13. maja, doći će do izmena u režimu saobraćaja. Izmene će podrazumevati obustavu saobraćaja na potezu od kružne raskrsnice Medicina rada do raskrsnice sa Mutapovom ulicom, bez prekida saobraćaja unutar kružne raskrsnice. U...\nUsled radova na lokaciji kružni tok „Medicina rada“ u sredu će doći do izmene režima saobraćaja koja će podrazumevati obustavu saobraćaja na pravcima koji vode prema industrijskoj zoni. U Javnom preduzeću Gradac kažu da će biti zatvorena Ulica 1. oktobra i to smer od Mutapove...


Vesti online / Vesti / Svet / Nemačka poruka Turcima: Nikad nećete ući u EU!\nZa Turke nema mesta u Evropskoj uniji\n- Jasno je da u ovom stanju Turska nikad neće postati članica EU. Ne zato što ih mi ne želimo, već zato što se turska vlada i Erdogan brzo udaljavaju od svega za šta se zalaže Evropa - rekao je Gabrijel u intervjuu nemačkom "Bildu".\nNa pitanje da li bi preporučio nemačkim državljanima da putuju u Tursku, on je rekao da se "to sada ne može učiniti mirne savesti".\nSVET Oštre poruke Briselu iz Nemačke: Prekinite pregovore s Turskom!


Dođi na festival ČitamЧиташ - Mingl\nKoliko mi tapšemo inicijativama koji prerastu u festival! Bravo za mlade ljude iz ČitamЧиташ koji su umorni od knjiga na tržištu i koji žele da knjiške i dalje posmatramo kao jedan vrlo ozbiljan, osetljiv, (reći ćemo i: moralni) medijum koji nas povezuje.\nCentralna aktivnost festivala ČitamЧиташ je trampa polovnih, pročitanih knjiga, a posetioce očekuju brojne aktivnosti i radionice koje u fokusu imaju knjigu. U okviru muzičkog programa na festivalu će nastupati Akustični duo iz benad Lisabon, Ivica, Jesenji orkestar, Horkestar, gudački kvartet Feliks Art i najmlađi učenici muzičkih škola. U toku večeri grupa Poezin izvodiće slem poeziju, dok će mladi pesnici iz organizacije ARGH! i pisci iz Blacksheep magazina čitati svoje radove. Biće izložene i fotografije koje su ušle u uži krug foto-konkursa na temu Knjiga.\nPobednici foto-konkursa biće proglašeni na zatvaranju Festivala, a posetioci će imati priliku da vide i najbolje stihove nastale povezivanjem naslova knjiga. Za najmlađe posetioce biće organizovane radionice „Zavirite u svet Malog princa” i radionica „Cvrčak i mrav” na kojoj će mališani imati priliku da prave knjige od različitih materijala i ilustruju omiljene bajke. Tokom radionice „Poznati čitaju: Čitaš mi, čitam ti“ ličnosti iz oblasti kulture posetiocima će čitati odlomke svojih omiljenih knjiga i diskutovati o njima.\nU okviru festivala biće izloženi zanimljivi eksponati iz Muzeja knjige i putovanja.\nFestival ČitamЧиташ za cilj ima čuvanje, rehabilitaciju i popularizaciju knjige i kulture čitanja. Festival se održava drugi put za redom, na mestu stradale Narodne biblioteke Srbije na Kosančićevom vencu u Beogradu, čime je simbolično revitalizuje i vraća joj status centra širenja kulture. Tokom čitave godine organizacioni tim festivala sprovodi aktivnosti kao što su posete osnovnim i srednjim školama, radionice, tribine, predavanja, mini-razmene knjiga, poklanjanje knjiga u javnom prostoru, javnom prevozu itd.\nOrganizatorke festivala su studentkinje istorije umetnosti Tanja Đođević, Tijana Zebić, Kristina Grebenar i Mirjana Jemović, diplomirana istoričarka umetnosti. Festival se realizuje u okviru delovanja nevladinog, neprofitnog, nestranačkog udruženja Evropa Nostra Srbija, uz podršku Ministarstva kulture i informisanja Republike Srbije i Narodne biblioteke Srbije.


Dodik uvlači Republiku Srpsku u NATO na mala vrata, uz Vučićevo glasno ćutanje | WebTribune\nHome SPEKTAR Dodik uvlači Republiku Srpsku u NATO na mala vrata, uz Vučićevo glasno ćutanje\nPosted date: фебруар 08, 2020 In: SPEKTAR\nSada zaista izgleda da su u NATO-u primili “Program reformi BiH” kao onaj “prvi korak” o kome je Dodik pre nekoliko meseci govorio.\nIako je krajem decembra prošle godine u sedište NATO-a u Brisel upućen “Program reformi BiH” koji su usaglasila tri člana Predsedništva BiH Milorad Dodik, Šefik DŽaferović i Željko Komšić1, tek 31. januara ove godine na veb stranici NATO alijanse objavljeno je saopštenje u kome je navedeno da je “BiH u Akcionom planu za članstvo(MAP), ali to ne prejudicira odluku Saveza o budućem članstvu države”. “Saradnja zemlje s NATO-om predviđena je Programom reformi BiH. Ovaj Program reformi ocrtava reforme koje vlada namerava preduzeti i olakšava pružanje podrške NATO-a u tim naporima”, naveli su iz NATO-a2.\nNa to saopštenje, Dodik je u prvi mah reagovao gotovo nonšalantno, navodeći da je MAP odobren BiH još ranije, tvrdeći da je ključno što “Program reformi BiH” ne predstavlja prvi Godišnji nacionalni plan(ANP) kojim se aktivira MAP. “U poslednje vreme nigde od NATO-a niste čuli da je BiH na putu integracija, već su rekli `na putu saradnje’. Nisam mogao, ali bih voleo da jesam, da ukinem MAP, ali je za to potrebna saglasnost u okviru Predsjedništva BiH. Učinio sam da se onemogući ANP i da se putem nekog dokumenta Program reformi pokuša održati neki oblik saradnje sa NATO-om i mi to činimo”, rekao je Dodik3.\nMeđutim, iz NATO-a su samo koji dan posle saopštili da očekuju da vlasti u BiH nastave sa knjiženjem nepokretne vojne imovine na ministarstvo odbrane BiH4 , što obuhvata i 23 lokacije u RS. Istovremeno su iz ministarstva odbrane BiH saopštili da će to i činiti, i to u skladu sa “Programom reformi BiH”, u kome su se potpisnici i obavezali na nastavak knjiženja vojne imovine5 . Sve to ukazuje da je “saradnja sa NATO, a ne integracija” tanka nit za koju se Dodik drži kada se osvrće na saopštenja koja stižu iz NATO alijanse.\nIstini za volju, i u NATO pokušavaju da se potrude da ne raspaljuju negativno raspoloženje u RS prema mogućnosti članstva BiH u NATO-u, što se primećuje dodatkom da učešće BiH u MAP-u “ne prejudicira odluku NATO-a o budućem članstvu države”6. No, već i tako “obzirno” saopštenje o učešću BiH u MAP-u jasno govori da u NATO-u itekako računaju na članstvo BiH, naravno onda kada procene da su vreme i okolnosti sazreli za takvu priliku.\nA teško da tu nešto može da promeni Dodikova opservacija da je, bez obzira na potvrđeno učešće BiH u MAP-u, važno što je u NATO poslat “Program reformi BiH”, a ne ANP.\n“Program reformi BiH” i ANP svakako nisu jedno te isto, ali, izgleda, da u sedištu NATO-a te razlike ne smatraju ključnim, već im je pre svega važno da oglase učešće BiH u MAP-u i podsećanje na spisak reformi na koje su se potpisnici “Programa reformi BiH” obavezali da ispune na daljem putu “saradnje”.\nTo jasno upućuje na tezu da pod “saradnjom” u NATO-u podrazumevaju mnogo više nego što misli Dodik kada izgovori tu istu reč. Podsećanja radi, Dodik je samo mesec dana pre potpisivanja “Programa reformi BiH”, dok je odbacivao ANP, isticao da ANP znači aktivaciju puta ka NATO-u.\n“Kada krene prvi korak, više ne pitaju hoćemo li unutra ili nećemo, već je NATO taj koji će reći ‘danas ste primljeni’. Taj prvi korak ne smemo uraditi, jer je to kapitulacija i vrsta izdaje”, govorio je tada Dodik, objašnjavajući zašto ne prihvata ANP7.\nMeđutim, sada kada je iz NATO-a saopšteno da je, posle prijema “Programa reformi BiH”, BiH učesnik MAP-a, neće biti neobično da jednog dana za 5,10 ili 15 godina iz NATO-a saopšte vlastima BiH “danas ste primljeni”.\nJer, sada zaista izgleda da su u NATO-u primili “Program reformi BiH” kao onaj “prvi korak” o kome je Dodik pre nekoliko meseci govorio. Može se, naravno, dogoditi da će u narednom periodu dolaziti i do različitih “grešaka u koracima” u BiH, ali u takvim situacijama oči bošnjačkih i hrvatskih političara biće uprte u “sudije” iz NATO-a, dok će srpski političari moći tek da gledaju da im “sudije” ponekad progledaju kroz prste ili da kupe vreme do eventualnog izjednačenja i/ili produžetka utakmice.\nSa srpske strane na tako nešto upućuju poslednje Dodikove poruke da “dok njegovi ljudi sede u Predstavničkom domu Parlamentarne skupštine BiH i dok je on u Predsedništvu BiH nećemo se pomaknuti nijedan korak prema integraciji BiH u NATO”.\n“Srpska nije dala saglasnost za knjiženje vojne imovine i mora da postoji sporazum između dva entiteta da bi bilo rešavano pitanje vojne imovine. Ako nema sporazuma, nema ni knjiženja(…) Dok smo mi u vlasti nema predaje kasarni i nema članstva u NATO-u, a ako neko pokuša da nešto i dogovori to ću nastojati da razvalim”, poručio je Dodik8.\nVučićevo glasno ćutanje ili uvod u novu trgovinu?\nSrpski političari u RS će, dakako, nastaviti da osluškuju poruke vlasti Srbije i tu će, svakako, gledati da pronađu manevarski prostor za svoje dalje delovanje.\nNo, prostor koji im je ostavio predsednik Srbije Aleksandar Vučić pošto je pohvalio “Program reformi BiH” odmah po potpisivanju9 – već samim tim činom je sužen.\nNe bi bilo previše čudno ako bi se ispostavilo da je Vučić još tada znao da je pomenutim dokumentom BiH garantovano učešće u MAP-u, jer on sam veoma dobro zna kako funkcioniše “saradnja” sa NATO alijansom, još od vremena kada je od NATO-a dobio “garancije” za zaštitu Srba na severu Kosova.\nVučićevo glasno ćutanje o učešću BiH u MAP-u izgleda da treba da deluje pre svega kao umirujuće sredstvo ne samo u RS za sve protivnike učlanjenja BiH u NATO, već i za javno mnjenje u Srbiji naklonjeno proklamovanom održanju vojne neutralnosti Srbije.\nJer, upravo bi taj većinski deo birača sada i ubuduće možda mogao da pomisli da korak RS bliže NATO-u može značiti samo jednu od dve mogućnosti: ili dugoročno udaljavanje Srbije od RS ili pripremu za približavanje Srbije NATO-u tempom kojim se toj alijansi bude približavala RS/BiH.\nMoguće je da su Vučić, Dodik i ostali srpski političari uvereni da su “NATO granica na Drini”, u prvom slučaju, odnosno učlanjenje i BiH i Srbije u NATO, u drugom slučaju, samo dve užasavajuće krajnosti između kojih oni mogu komotno da se politički kreću i nekako snalaze, pod parolom koja bi se mogla opisati ironičnom opaskom da je NATO garant vojne neutralnosti i Srbije i BiH.\nMeđutim, (ne)voljno učešće RS i BiH u MAP-u predstavlja, ipak, malo više od toga, jer se iz MAP-a do sada nijedna zemlja, koja se našla u tom stepenu “saradnje”, nije izvukla na “rezervni položaj” neutralnosti/nesvrstanosti, već je, pre ili kasnije, bila uvučena u članstvo u NATO.\nNo, možda predsednik svih Srba, kako Vučića opisuje njegov ministar odbrane Aleksandar Vulin, veruje da je baš on taj koji je stvoren i za nemoguće misije, počevši od svog “misionarskog” rada na nizu sporazuma sa vlastima u Prištini.\nUpinjanjem da postigne “Sveobuhvatni sporazum o normalizaciji odnosa Beograda i Prištine”, uprkos i sopstvenom priznanju da vlasti u Prištini nisu ispunile obavezu da formiraju Zajednicu srpskih opština na KiM, a da je vlast u Beogradu sve svoje obaveze ispunila ukidanjem srpskih institucija na severu Kosova – Vučić je već pokazao da je spreman da odustane i od sopstvenih proklamovanih “crvenih linija” u svojoj diplomatiji.\nVerovanje Dodika i svih ostalih srpskih političara u RS takvom Vučiću, da će ih podržati u njihovom stavu da će RS pratiti Srbiju kada je reč o odnosu sa NATO alijansom – više liči na potpuno prepuštanje odgovornosti Vučiću za ključne odluke koje budu morali u RS da donesu prilikom suočavanja sa narednim zahtevima iz NATO-a.\nSa takvim političarima u RS, Vučiću neće biti teško da se na međunarodnoj sceni i dalje pojavljuje kao trgovac koji u vlasništvu ima i političke interese RS.\nPa da, recimo, pogura ili prećutno prihvati i naredni korak RS ka NATO-u, a da se zauzvrat od RS ne traži da se odrekne još poneke dejtonske nadležnosti, što se, recimo očekuje u procesu daljeg približavanja EU.\nPri čemu će taj svesrpski politički trgovac lično odlučivati da li će takva ili neka druga slična trgovina biti “tante za tante” ili “tante za kukuriku”.\nSlobodan Durmanović (NSPM)


Piše: Aida Mirmaksumova\nTetovaža, neudata sestra ili nalog na Instagramu – sve ove stvari mogu se uzeti u obzir protiv žena koje traže starateljstvo nad svojom decom na ruskom severnom Kavkazu, gde odluke lokalnih sudova često odražavaju uverenje zajednica da deca pripadaju očevoj strani porodice, piše redakcija Radija Slobodna Evropa na engleskom jeziku.\nU većinski muslimanskim republikama Čečeniji i Ingušetij, i u manjoj meri u Dagestanu, duboko ukorenjeni običaji nalažu da deca posle razvoda odlaze kod očeve porodice. Mada je ruski federalni zakon pokazao da je skloniji da ta decu ostanu s majkama, gradski i okružni sudovi na severnom Kavkazu u ime tradicije često idu svojim putem.\nTo pitanje je tema opsežnog izveštaja Karent tajma (Current Time TV), medijskog projekta na ruskom jeziku koji RSE vodi u saradnji s Glasom Amerike (VOA), o borbi nekoliko žena da izbave svoju decu iz ustoličenog patrijarhalnog sistema.\nNapori Nine Ceretilove da se ponovo spoji sa svoja tri deteta osujećeni su više od godinu dana, iako je oborena odluka lokalnog suda kojom joj je uskraćeno starateljstvo zbog "životnog stila".\nNa odluku dagestanskog okružnog suda da joj oduzme decu izgleda je uticalo svedočenje bivšeg supruga Ceretilove, Magomeda Ceretilova, koji je tvrdio da je stvorila "nezdravo" moralno i psihološko okruženje za vaspitanje dece.\nKao dokaz je predstavio fotografije i video zapise s Instagram stranice bivše supruge na kojima je razgovarala o "seksu" i nekonvencionalnim vezama, a u sudskim spisima je primećeno da na telu ima vidljive tetovaže.\nMaloletna deca Ceretilove dotle su svedočila da je organizovala žurke na kojima su mladi pušili i konzumirali alkohol. Sudu je prikazan muzički spot dagestanske grupe Duet 11 u kojem Ceretilova ima istaknutu ulogu.\nCeretilova je sa svoje strane posvedočila da se udala za bivšeg supruga kada je imala 18 godina i da ju je od početka povremeno tukao. Rekla je da ga je ostavila pošto ju je pretukao dok je bila trudna s njihovim trećim detetom.\nSud je, uzimajući u obzir ustaljene tradicije Rusije i Republike Dagestan, odlučio da je Ceretilova vodila način života "koji ne odgovara normama ponašanja i pravilima većine" i dodelio starateljstvo njenom bivšem suprugu.\nCeretilova, koja za Karent tajm rekla da je njen bivši suprug "odlučio da je kazni" pošto je tražila da plaća alimentaciju posle razvoda 2016. godine, slučaj je odnela na Vrhovni sud Dagestana.\nMeđutim, iako je viši sud u martu presudio u njenu korist, njena deca još joj nisu predata.\nŽaneta Tuhajeva radi na tome da vrati najstarijeg sina u borbi za koju kaže da je počela pre sedam godina kada je njen bivši suprug Ruslan Ibajev prvi put kidnapovao dečaka, ostavljajući njihovog mlađeg sina s njom samo zato što ga je još dojila.\nOkružni sud u glavnom gradu Čečenije Groznom u martu 2020. godine presudio je u korist Ibajeva, navodeći da bi oba sina trebalo da žive s ocem i da su njena roditeljska prava ograničena.\nArgument Ibajeva u slučaju koji je pokrenuo protiv Tuhajeve naglasio je značaj "adata" – uobičajene prakse muslimana na severnom Kavkazu – i kao razloge da joj se uskrati starateljstvo naveo njene "razvedene sestre" i "silikonske usne".\nSud je u presudi primetio da je Ibajev bio pažljiv otac čije je društveno ponašanje "potpuno zasnovano na normama islama i čečenskih tradicija".\nTakođe je podržao zamerku Ibajeva na komentare Tuhajeve na Instagramu u kojima ona kritikuje sudski postupak kao "smešan". Ona je napisala je da je njena verska uverenja sprečavaju da na sebi izvodi kozmetičke procedure i optužila muža da je "blati i da pokušava da je zastraši".\nSud je, navodeći da post "pokazuje kakva je osoba", naložio da joj se izbriše nalog.\nOdluke je samo četiri meseca kasnije u potpunosti oborio Vrhovni sud Čečenije i Ibajevu je odbijena žalba. Tuhajeva se, međutim, još nije spojila sa svojim najstarijim sinom i ne zna gde on živi.\nOčevi pobeđuju i posle smrti\nRuski islamolog Ahmet Jarlikapov objasnio je da verovanja povezana s tradicijom i religijom utiču na stavove zajednica severnog Kavkaza o pitanjima starateljstva, posebno u slučajevima sa ženama koje u brak dolaze iz drugog klana.\n"Posle razvoda, žena odlazi u kuću svog oca, odlazi u taj klan. Smatra se da deca pripadaju porodici svog oca i, shodno tome, ostaju u njegovoj porodici", rekao je Jarlikapov za Karent tajm. "S bakom, sa stricem, s bilo kim – ali na očevoj strani".\nU sporovima o starateljstvu, uticaj šerijatskog zakona često lokalni sud priklanja očevoj porodici, rekao je Jarlikapov.\nOlga Gnezdilova, advokatica u projektu Pravna inicijativa koji pomaže ljudima da slučajeve podnesu Evropskom sudu za ljudska prava, rekla je da je u tim slučajevima uobičajeno da lokalni sudovi detaljno ispituju "moralni karakter" majke.\nGnezdilova kaže da je njena organizacija uzela mnoge takve slučajeve na severnom Kavkazu. Ona je ukazala na više slučajeva u kojima su očevi umrli, ali su lokalni sudovi ipak dodelili starateljstvo porodicama preminulog supruga.\nAdvokatica je dodala da su ruski sudovi, pozivajući se na Deklaraciju UN o pravima deteta iz 1959. godine, u više navrata isticali član deklaracije u kome se navodi da malu decu ne treba odvajati od majki, osim u izuzetnim okolnostima.\nIpak, iako Rusija zvanično ne priznaje šerijatski zakon ili adat, na severnom Kavkazu se u praksi islamski zakon i tradicija često sukobljavaju s ruskim sekularnim zakonom.\nGnezdilova je rekla da iako "regionalne sudije nemaju pravne osnove na koje bi se mogle osloniti u takvim odlukama, one znaju da Vrhovni sud Ruske Federacije ne voli da preispituje odluke u porodičnim sporovima na severnom Kavkazu".\nOna kaže da su u nekim slučajevima ruske sudske vlasti praktično podržavale odluke nižih sudova sa severnog Kavkaza da majci uskrate starateljstvo u korist očeve porodice.\nU jednom takvom primeru, četiri ćerke Luize Tapajeve odvela je muževljeva porodica posle njegove smrti 2015. Kada je podnela tužbu tražeći starateljstvo, tvrdeći da je njene četiri ćerke kidnapovao njihov deda, gradski sud u Urus-Martanu presudio je deca treba da ostanu kod dede.\nNa iznenađenje Pravne inicijative, rekla je Gnezdilova, "Vrhovni sud Rusije podržao je tu odluku, iako roditelji imaju pravo prvenstvena u podizanju svoje dece".\nRuska vlada je u takvim slučajevima u obavezi da na Evropskom sudu za ljudska prava tvrdi da prava majki nisu prekršena oslanjanjem sudova na lokalne običaje.\n"Ako ruske vlasti na međunarodnom sudu tvrde da prava majki nisu prekršena pozivanjem na tradiciju", pitala je Gnezdilova, "šta onda možemo očekivati od okružnih sudija?"


Čolić: Očekujem da se narod na Kosovu izbori za svoju slobodu\n► Čolić: Očekujem da se narod na Kosovu izbori za svoju slobodu\nKandidat za gradonačelnika Gračanice i lider partije "Novi početak" Aleksanadar Čolić izjavio je danas, nakon glasanja na lokalnim izborima na Kosovu, da očekuje da se narod izbori za svoja prava i slobodu i da se suprotstavi uslovljavanjima, podeljenosti i ograničenjima.\nOn je dodao u izjavi novinarima da očekuje što veću izlaznost birača i da tako odluče za koga će glasati, i izrazio očekivanje da će birači dati glas njegovom "Novom početku".\nČolić je poručio biračima da ukoliko ne izađu da glasaju da će "neko drugi glasati umesto njih".\nPrema njegovim rečima, opština nije lična svojina, kako to mnogi smatraju, već je reč o instituciji kroz koju izabrani treba da se bore za bolje uslove života stanovnika opštine.\nOn je dodao da članovi partije "Novi početak" neće biti ničiji igrač radi ličnih koristi.\nKomentarišući činjenicu da je više ljudi upisano na biračke spiskove nego što opština Gračanica ima stanovnika, Čolić je rekao da je to žalosno i da to predstavlja mogućnost za krađu.


Milion KM za nova zapošljavanja: 222 prijave za gradske podsticaje | BL Portal\n19. Jula 2019. 10:06\nBANJALUKA – Na javni poziv za dodjelu podsticaja u funkciji zapošljavanja, za koji je iz gradskog budžeta obezbjeđeno 1,1 milion KM, podnesena su 222 zahtjeva, potvrđeno je u Odjeljenju za privredu.\nPo njihovoj statistici, za podsticaje namijenjene povećanju produktivnosti i konkurentnosti aplicirao je 151 privredni subjekt. Od toga, njih 144 iz kategorije malih i srednjih preduzeća želi podsticaj za sufinansiranje nabavke osnovnih sredstav, dok su sedam zahtjeva dostavile srednje stručne škole za sufinansiranje nabavke opreme za opremanje kabineta za praktičnu nastavu. Grad Banjaluka je za liniju podrške opremanju kabineta škola izdvojio 200.000 KM, što je duplo više u odnosu na prošlu godinu. Ova mjera, osmišljena u saradnji sa više domaćih kompanija, ciljano je usmjerena na „proizvodnju“ nedostajućih deficitarnih zanimanja na tržištu rada.


Odlučeno: 30 dana za Navaljnog - BIGportal.ba\n18 Januara, 2021 18 Januara, 2021 0403\nRuskom opozicionaru Alekseju Navaljnom određen je pritvor do 15. februara, dan nakon što je uhapšen po dolasku u Moskvu, objavio je njegov advokat.\n“Alekseju Navaljnom je određen pritvor od 30 dana do 15. februara”, napisao je na Tviteru njegov advokat Vadim Kobzev.\nNavaljni (44) je sinoć uhapšen na aerodromu Šeremetjevo, po dolasku iz Nemačke, a danas je izveden pred sud.\nOn je ranije danas osudio kao “potpuno nezakonitu” proceduru u njegovom slučaju. “Ne razumem šta se događa. Video sam puno parodija pravde…, ali ovo je potpuno nezakonito”, rekao je Navaljni na video snimku koji je na Tviteru objavila njegova portparolka Kira Jarmiš.\nRuski Zavod za izvršenje krivičnih sankcija je saopštio da je za Navaljnim 29. decembra 2020. godine raspisana poternica zbog “višekratnih kršenja pravila” dok je bio na uslovnoj kazni i da će biti u zatvoru do naredne odluke suda.\nOvaj protivnik Kremlja boravio je u Nemačkoj gde je prebačen u avgustu pošto mu je naglo pozlilo tokom leta u Sibir. Laboratorije u zapadnoj Evropi zaključile su da je Navaljni otrovan nervnim agensom iz porodice novičok.\nNavaljni optužuje predsednika Rusije Vladimira Putina da je naredio njegovo trovanje i ubistvo što\nUN, SAD i evropske zemlje osudile su hapšenje Navaljnog i pozvale na njegovo hitno oslobađanje.


U Beogradu nemoguće kupiti nekretninu od 2.000 do 3.000 evra | Portal Iz Prve Ruke\nU Beogradu nemoguće kupiti nekretninu od 2.000 do 3.000 evra\nImajući u vidu koliko se svakodnevno priča o poskupljenju kvadrata, čini se da je u Beogradu nemoguće kupiti nekretninu po ceni manjoj od 2.000 do 3.000 evra.\nPrema podacima sajta nekretnine.rs, kvadrat u samom centru Beograda košta oko 2.500 evra u proseku, na Novom Beogradu je oko 1.950 evra, na Paliluli 1.930 evra, na Vračaru 2.340 evra.\nPostoje opštine, naselja i gradovi nadomak prestonice, gde cene kvadrata nisu do te mere „podivljale“ i gde se“krov nad glavom“ može naći i upola jeftinije u odnosu na pomenute lokacije.\nOd početka godine tržište nekretnina je ušlo u fazu rasta, a promene cena se mogu pratiti doslovno na mesečnom nivou. Po pojedinim naseljima u Beogradu, Novom Sadu i NIšu, na mesečnom niovu cena je rasla i do 5 %, a neretko se dešavalo da kvadrat za tri meseca ide i do 15 %.\nPrema mnogim istraživanjima i tržište nekretnina u svetu praktično je doživelo procvat kakav nije viđen u poslednjih 20 godina. Jeftini krediti, odnosno niske kamatne stope, i porast aktivnosti na tržištu usled popuštanja mera protiv korona virusa su glavni argumenti, kojima se objašnjava ovakvo stanje na tržištu nekretnina.\nPrevrnuo se kamion na auto-putu\nMladić pao sa brda u Zemunu\nBEOGRAD – Danas do 34 stepena, a u toku anredne nedelje nevreme\nNožem ubo muškarca u autobusu\nFormula 1pre 39 minuta


Komšić pozvao Tužilaštvo BiH da procesuira Dodika\nZastupnici Narodne skupštine RS-a usvojili su više zaključaka kojima NSRS povlači ranije date saglasnosti RS-a na uspostavljanje Visokog sudskog i tužilačkog vijeća BiH, prenesene nadležnosti u oblasti odbrane i sigurnosti, te indirektnih poreza.\nZa ove informacije glasalo je 49 poslanika, inače članova vladajuće koalicije okupljene oko SNSD-a.\nPredsjedavajući Predsjedništva Željko Komšić pozvao je večeras Tužilaštvo BiH da po hitnoj proceduri pokrene postupak protiv lica koja su u NSRS usvojili zaključke koji direktno podrivaju ustavni poredak države Bosne i Hercegovine i narušavaju mir i stabilnost u državi.\nKomšić je, također, pozvao Tužilaštvo BiH da procesuira Milorada Dodika kao podstrekača i predvodnika grupe koja se udružila u rušenju ustavnog poretka BiH i podrivanju institucija države.\nKomšić je za portal Radiosarajevo.ba dodao da je NSRS ovim potezom napustila Dejtonski sporazum.\nPodsjetimo, zadužena je Vlada RS-a da u roku od šest mjeseci uputi na razmatranje i usvajanje u NSRS-u zakon o VSTV-u RS-a, zakone iz oblasti odbrane i sigurnosti, te zakon o porezu na dodatnu vrijednost i zakon o akcizama RS-a.


35 radnika niškog aerodroma, ipak, neće "leteti" sa posla - Bizlife.rs\n14:31 Beograd , 04.05.2018.\nAerodrom Niš će produžiti ugovore o radu za 35 radnika, kojima je ugovor istekao 30. aprila ove godine, čim nam Grad Niš danas dostavi odobrenje Komisije Vlade Srbije, rečeno je u niškom aerodromu “Konstantin Veliki”.\nAerodrom Niš će produžiti ugovore o radu za 35 radnika, kojima je ugovor istekao 30. aprila ove godine, čim nam Grad Niš danas dostavi odobrenje Komisije Vlade Srbije, kažu za Tanjug u niškom aerodromu “Konstantin Veliki”, prenose Večernje novosti pozivajući se na agencije.\nAerodrom Niš, u Programu poslovanja za 2018. godinu, a koji je usvojila Skupština Grada Niša, planirao je zapošljavanje 30 radnika na neodređeno vreme.\nGrad je svojom odlukom o maksimalnom broju zaposlenih u javnom sektoru odobrio tih 30 radnih mesta, tako da će, kažu za Tanjug u “Konstantinu”, posle davanja saglasnosti na novu Sistematizaciju radnih mesta od strane Gradskog veća – ponovo biti upućen novi zahtev vladinoj Komisiji na razmatranje.\nJuče su mediji objavili da je na niškom aerodromu “Konstantin Veliki” 35 ljudi ostalo bez posla pošto Vlada Srbije nije dala saglasnost za produženje njihovih ugovora o radu.\naerodrom radnici ugovori


Što duže američki predsednik Donald Tramp ostane na vlasti, sve više će rasti rizik od jačanja antiameričkih snaga u Nemačkoj, što će zemlju terati prema Rusiji i Kini, rekao je nekadašnji nemački ambasador u Vašingtonu, Volfgang Išinger.\n"Što duže Tramp ostane na položaju, teže ćemo se suprotstaviti onima koji u ovoj zemlji i na drugim mestima u Evropi vode polemiku još od Vijetnamskog rata da bismo trebali da prekinemo odnose sa Amerikom. Bilo bi mnogo teže za nemačku vladu da ostane na putu i odbrani ovu vezu", rekao je Išinger, koji je i predsedavajući Minhenske bezbednosne konferencije, prenosi Rojters.\nAgencija podseća na prošlogodišnju anketu u kojoj je samo 35 odsto Nemaca izrazilo pozitivan stav prema SAD otkad je Tramp predsednik.\nDruga anketa ukazala je da Nemci smatraju Trampa većom spoljnopolitičkom pretnjom od lidera Severne Koreje, Rusije i Turske.\nPojedini nemački političari iskoristili su ovu situaciju da zatraže bliže veze Berlina sa Moskvom i Pekingom, navodi Rojters, dodajući da je do sada nemačka kancelarka Angela Merkel izdržala takve pritiske.\nIšinger smatra da je zabrinjavajuće to što Tramp koristi sankcije kao spoljnopolitičko oruđe i to što je zapretio da će kazniti nemačke i druge firme uključene u izgranju "Severnog toka 2" sa Rusijom.\n"Ako SAD iskoriste sankcije kako bi sprečile izgradnju 'Severnog toka 2', posledice će biti otrovne po transatlanski odnos. Čak iako dovodite tok u pitanje, nije teško videti da je ovo opasan prestup, nametanje američkih pogleda Evropi'", rekao je Išinger, prenosi Rojters.\nS obzirom na kritike sa kojima se Nemačka suočila od Trampa, Išinger je procenio da će Nemačka morati da izdvoji od deset do 15 milijardi evra u naredne četiri godine kako bi ispunilka najosnovnije bezbednosne kriterijume.\n"Nismo tamo gde bi trebalo da budemo. Može se reći da smo poslednjih godina nazadovali. Nije dovoljno da samo kažemo da želimo da preduzmemo veću odgovornost ... Mora da bude budžetskih posledica", rekao je Išinger.\n"SVET U OPASNOSTI OD NOVOG VELIKOG RATA" Nemački diplomata: Trenutna situacija veoma rizična, EVO I ZAŠTO


VEŽITE SE: Policija kreće u jaču kontrolu vezivanja pojaseva! - Informativni internet portal Rume | www.grad-ruma.net\nVEŽITE SE: Policija kreće u jaču kontrolu vezivanja pojaseva!\nDatum kreiranja subota, 06. septembar 2014. - 13:44 Telegraf\nEvropska akcija kontrole vezivanja pojaseva koja će se u Srbiji sprovesti tokom sledeće nedelje, od 8. septembra, najavljena je na zajedničkoj konferenciji za novine Uprave saobraćajne policije i Agencije za bezbednost saobraćaja.\nTokom akcije, policija će posebno opominjati učesnike u saobraćaju na neophodnost vezivanja pojaseva na zadnjem sedištu.\nZamenik načelnika Uprave saobraćajne policije Slobodan Malešić istakao je da je, u prvih osam meseci ove godine, na putevima u Srbiji poginulo 328 osoba, što je za 80 manje nego prethodne godine. Malešić je ocenio da takvi podaci ohrabruju i naglasio da je Uprava saobraćajne policije u prethodna dva meseca maksimalno pojačala svoje aktivnosti, u cilju povećanja bezbednosti saobraćaja, što će da čini i ubuduće.\nPrema njegovim rečima, u prvih osam meseci 2010. godine, zbog nevezivanja pojasa, kažnjeno je 97.500 vozača, a u istom periodu ove godine 78.000, što jasno ukazuje da se povećao broj onih koji poštuju saobraćajne propise.\nVršilac dužnosti direktora Agencije za bezbednost saobraćaja prof Krsto Lipovac upozorio je da su istraživanja pokazala da u Srbiji svega 68 procenata putnika na prednjim sedištima veže pojas, a na zadnjim svega dva procenta, što je „apsolutno poražavajuće“.\n"Tek sad kreće borba protiv onih 30 odsto koji ne koriste pojas, jer su oni najveći problem za bezbednost saobraćaja. Zadatak celog društva je da se ta praksa nevezivanja pojasa promeni i da se Srbija svrsta u zemlje koje se civilizovano ponašaju na putu", istakao je Lipovac.\nPovezane teme: MUP Srbije Policija Saobraćajna policija Slobodan Malešić


SEKRETAR MILOŠEVIĆ POSETIO STUDENTSKI CENTAR U NOVOM SADU – Pokrajinski sekretarijat za visoko obrazovanje i naučnoistraživačku delatnost\nSEKRETAR MILOŠEVIĆ POSETIO STUDENTSKI CENTAR U NOVOM SADU\n6. februara 2020. Urednik Vesti 0\nPokrajinski sekretar za visoko obrazovanje i naučnoistraživačku delatnost prof. dr Zoran Milošević posetio je danas, zajedno sa svojim saradnicama, Studentski centar Novi Sad i tom prilikom izrazio zadovoljstvo unapređenjem resursa koji su veoma značajni za sam uspeh studiranja. On je naglasio da su smeštaj i ishrana veoma važni faktori u postizanju dobrih rezultata studenata, ali je i uloga menažmenta Studentskog centra veoma značajna, budući da imaju dobru komunikaciju sa studentima i trude se da sva sporna pitanja prevaziđu dogovorom.\n„Mi smo tu da pomognemo i u protekle tri godine Pokrajinska vlada je investirala 26 miliona dinara u objekte studentskog standarda. Takođe, izdvojili smo šest miliona dinara za izradu projektno-tehničke dokumentacije izgradnje novog restorana za ishranu studenata“, kazao je sekretar Milošević i dodao da podrška Grada Novog Sada i Ministarstva prosvete, nauke i tehnološkog razvoja Republike Srbije, predstavljaju važnu sinergiju udruživanja oko važnih projekata.\n„Jedan od važnih projekata je i izgradnja Studentskog kulturnog centra, za koji je izrada projektno-tehničke dokumentacije pri kraju. Verujem da ćemo kada završimo izgradnju Studentskog kulturnog centra i novog restorana za ishranu studenata, kvalitet smeštaja i ishrane, ali i kulturne aktivnosti studenata Univerziteta u Novom Sadu, podići na mnogo viši nivo“, naglasio je resorni sekretar Milošević i još jednom pohvalio rukovodstvo Studentskog centra Novi Sad, jer odgovorno rade na rešavanju tekućih problema održavanja objekata i ukupnog funkcionisanja restorana i studentskih domova.\nPrema rečima v. d. direktora Studentskog centra Zorana Martinovića ustanova studentskog standarda godinama kontinuirano radi na povećanju kvaliteta usluga koje pruža studentima.\n„U našim objektima, kojih ima 10, od toga osam u Novom Sadu, i po jedan u Zrenjaninu i Sobmoru, smešteno je više od 3.000 studenata, a pravo na ishranu u dva restorana u Novom Sadu ima više od 11.000 studenata“, rekao je direktor Martinović i istakao izuzetno dobru saradnju sa Pokrajinskom vladom u rešavanju svih tekućih stvari, ali i sa studentskim parlamentom i drugim studentskim organizacijama.\nTokom posete Studentskom centru sekretar Milošević je obišao studentske domove „Slobodan Bajić“ i „Veljko Vlahović“, a posetu je završio ručkom u „Velikoj menzi“.


HRABROST - Klara Uson | Knjižare Vulkan\nŠifra artikla: 328532\nAutor : Klara Uson\n„Dirljivo, odlično napisano... Ne ispušta se iz ruku.“ Izabel Aljende\nUspešna direktorka bankarske filijale kojoj je posao uvek važniji od porodice.\nMladi vojnik koji je odlučio da napusti vojnu karijeru kako bi se sasvim posvetio mirnoj revoluciji protiv španske monarhije 1930. godine.\nSveštenik fanatik koji pokrštava Srbe u koncentracionom logoru Jasenovac tokom Drugog svetskog rata...\nSvi oni se nalaze u situacijama u kojima moraju da rizikuju i testiraju svoju hrabrost zarad onoga što je za njih najveća vrednost: novac, revolucija, vera.\nDogađaji iz jezive prošlosti i prevrtljive sadašnjosti prepliću se na zaprepašćenje čitalaca u ovom intrigantnom romanu o složenosti ljudske prirode i njenoj protivrečnosti. Klara Uson je jedan od najinteresantnijih i najoriginalnijih glasova savremene evropske proze, a njena priča inspirisana istorijskim događajima držati će vas u neizvesnosti do kraja.\n„Karla Uson je ovim romanom pokazala da jeste jedna od velikih evropskih autorki našeg vremena.“ Ana Marija Moš\n„Izvanredan književni tekst u kojem se prošlost i sadašnjost umešno pretapaju jedna u drugu – odjeci prošlosti koji odzvanjaju kroz današnjicu.“ Huan Gojtisolo\nAutor Klara Uson


Sportske.net - Kakav spektakl u Švedskoj, CR7 zasenio Ibru, Portugal slavi!\nKristijano Ronaldo je još jednom zadivio svet, ali ovog puta kada je to bilo najpotrebnije njegovom nacionalnom timu!\nPosle minimalnih 1:0 iz prvog meča za Portugal, kada je upravo Ronaldo bio strelac, i revanš u Švedskoj je protekao u znaku ovog briljantnog fudbalera, koji je svojim het-trikom anulirao ono što je n a drugoj strani uradio Zlatan Ibrahimović, koji je bio dvostruku strelac za Švedsku.\nNa kraju, Švedska - Portugal 2:3, ili bolje rečeno Ibrahimović - Ronaldo 2:3!\nPrvo poluvreme proteklo je bez golova, Šveđani su vrebali svoju priliku da anuliraju prednost Portugala, ali je drugo poluvreme donelo potpuno drugačiji razvoj događaja, na zadovoljstvo ljubitelja fudbala širom sveta.\nNaime, posle samo pet minuta igre u nastavku, Ronaldo je ''kao munja'' pobegao odbrani Švedske, izbio sam pred golmana i snažnim udarcem ga savladao - 0:1!\nŠveđani više nisu imali šta da čekaju, krenuli su na sve ili ništa, a onda glavnu ulogu preuzima Zlatan Ibrahimović. U razmaku od samo četiri minuta, od 68. do 72, popularni Ibra je doneo preokret Šveđanima i vratio nadu u plasman na Mondijal - 2:1.\nDomaćima je bio potreeban još jedan gol, napadi su se ređali, ali je u 77. minutu ''sevnula'' nova kontra Ronalda, ponovo je kao brzi voz protutnjao ka golu domaćih i otklonio sve dileme - 2:2!\nTu se nije zadoboljio, dva minuta kasnije još jedna kontra, još jedan nezadrživi prodor Ronalda za konačnih 2:3.\nOstalo je nešto više od deset minuta do kraja, a u tom periodu videli smo još tri slične kontre i prilike za Ronalda, pa Šveđani mogu da budu srećni što im večeras nije dao pet ili šest golova.\nIbrahimoviću svaka čast, ali svet se večeras divi Ronaldu i jedva čeka da ga vidi na Mondijalu!


"Četiri strane sveta": Prvu pesmu iz filma "Južni vetar" za jedan dan videlo više od 500.000 ljudi\nNaslovna VESTI “Četiri strane sveta”: Prvu pesmu iz filma “Južni vetar” za jedan dan...\nFilm “Južni vetar” pretpremijerno je prikazan na Filmski susretima u Nišu, gde je osvojio čak četiri nagrade žirija.\nProjekcija u Nišu je završena uz nastup producenta i repera Slobodana Veljkovića Cobyja i trubača koji su na sceni izveli “Četiri strane sveta“, Foto: Promo\nSamo nekoliko nedelja posle pretpremijernog prikazivanja promovisana je prva pesma sa originalnog soundtracka – “Četiri strane sveta”, koju izvode Coby i Senidah.\nKoliko je interesovanje za ovaj film, pokazuje i činjenica da je spot za pesmu “Četiri strane sveta” za samo jedan dan videlo više od 500.000 ljudi! Pored vrsne glumačke ekipe koju čine Miloš Biković, Miodrag Radonjić, Nebojša Glogovac, Dragan Bjelogrlić, Jovana Stojiljković… ekipa filma veliku pažnju je posvetila i muzici. Ona je posebno rađena kako bi upotpunila ovu nesvakidašnju akcionu dramu.\nOslikavajući drugu stranu momaka sa beogradskog asfalta, reditelj Miloš Avramović predstavio je život one generacije koja nije lično iskusila devedesete, ali su se tragovi ovih godina i te kako osetili u njihovim životima. Upravo zato, veliki prostor je posvećen muzici koju za ovaj film potpisuju produkcija “Bassivity”. Baš kao i veoma popularni izvođači kao što su Rasta, Senidah i Coby.\nSvi ljubitelji dobre akcije imaće prilike da vide ovaj film od 23. oktobra, za kada je zakazana svečana premijera u Beogradu.\nInače, autor muzike za “Četiri strane sveta” je Slobodan Veljković Coby, teksta Coby, Reksona i Benjamin Krnetić, aranžmana Coby i Luka Jovanović Luxonee.\nNekad blato, sada zlato, sijamo\nJebeš zakon, opet jako idemo\nMomci zestoki k’o viski\nNa Stisnik kidamo\nReci šta ti treba, brate moj\nDa oduva dušmane i bol\nDuva južni vetar versuri.online\nČime se karate brzo na moć\nMilo moje, ko ti valj’o, ko te stvorio\nAsfalt guta sreću, blago pluta Dunavom\nSuze držim, zato ti ne rušim belo\nA pa .. leti, plaćaju sve\nKad voliš me ja setim se svog …\nJer asfalt traži … ti uzmi keš\nI ljubi, ljubi oči moje sve zelene\nAli samo nemoj, kriviti sebe\nSamo nemoj, ni da čezneš\nTu u lude, bebo, noći smešne\nImam drugove, imam kumove\nA za uroke imam utoke\nŽivot, maksimalni rizik\nNa Stisnik putujem\nNa sve četiri sveta\nDa oduva dušmane i bol…\nPrethodni članakPotpisan Memorandum o realizaciji filma “Hotel Beograd”\nSledeći članakKoncert Ane Bekute 25. oktobra u Sava centru


Pupovac: Hapšenjem izazivaju uznemirenosti, pravnu nesigurnost\nKako vam se dopada najlepša glumica sveta sa kratkom kosom u haljini boje vina? (video, foto))\nTanjug 8. decembra 2018. 20:10\nVUKOVAR – Predsjednik SDŠ-a Milorad Pupovac izjavio je u Vukovaru da se pritisci prema jednom broju građana srpske nacionalnosti koji rade ili su radili u gradskoj upravi i drugim institucijama preduzimaju od 1997. godine te da je cilj nedavnih hapšenja u tom gradu izazvati uznemirenost i pravnu nesigurnost.\n„Nijedan gradonačelnik, načelnik policije, sudska institucija i ni jedna vlada nije našla opravdanje da odgovori na te pritiske, da ti ljudi treba da budu za nešto krivično gonjeni, do ove godine dok gradonačelnik Vukovara nje sa svojim savetnicima stao na čelo te kampanje“, rekao je Pupovac.\nOn je na konferenciji za novinare u subotu govorio o aktuelnoj situaciji u Vukovaru povodom hapšenja dvojice Vukovaraca srpske nacionalnosti zbog sumnje da su počinili ratni zločin protiv civilnog stanovništva u Vukovaru 1991. godine, prenosi Hina.\nPupovac je oceno da preduzeti koraci imaju za cilj da stvore „uznemirenost pravnu nesigurnost kod šireg i većeg broja građana ovog grada, osećaj besperspektivnosti i odsustva perspektive da žive u ovom gradu“.\nOn kaže da očekuje i progon odgovornih za srpske žrtve, pa i one u Vukovaru od jula do novembra 1991. godine, te ocenjuje da je nemoguće da za te žrtve ne postoje dokazi, jer su istrage radili i predstavnici Haškog tribunala i prikupili obiman materijal.\nPupovac je rekao i da je malo ili ništa učinjeno da se sankcionišu ljudi odgovorni za sve smrti u leto 1991. godine kao i tokom Bljeska i Oluje te ocenio da je prikrivanje i negiranje zločina krivično delo „…bez obzira ko u tome učestvovao, organi države ili mediji“.\n„Mi nećemo ni u koga upirati prstom, nećemo preduzimati ništa čime bismo vršili pritisak na pravosuđe, ali hoćemo međunarodnim i domaćim legalnim sredstvima tražiti pravdu za one koji su nedužno optuživani, za one koji su ubijeni, privođeni, maltretirani od strane onih koji sada uživaju pravnu zaštitu poretka RH“, zaključio je Pupovac u Vukovaru.\nCrnogorski premijer: Bregzit nova prilika za kandidate za članstvo u…


Autovesti, Još bez pravilnika o auto-školama\nVaša lokacija: Naslovna strana » Vesti » Aktuelno » Još bez pravilnika o ...\nNi dve godine posle donošenja zakona o bezbednosti saobraćaja nema pravilnika o auto-školama. Ko u potpunosti poštuje zakonsku obavezu od 40 časova vožnje teško posluje rentabilno\n- Tužna i čemerna situacija. Ogorčeni smo postupanjem nadležnih, koji su bili u obavezi da u roku od šest meseci, posle donošenja novog ZOBS, usvoje nove pravilnike za rad auto-škola. Pri tome, nas, koji smo najmanje krivi, mediji i javnost optužuju da fabrikujemo loše vozače - kaže za „Novosti“ Petar Rašeta, generalni sekretar Zajednica auto-škola Srbije.\nPo novom Zakonu o bezbednosti sobraćaja, predviđeno je da obuka bude znatno kvalitetnija, sa obaveznom teorijskom nastavom, obukom iz prve pomoći, a uveden je i vozač-početnik...\n- Sve su nakaradno uradili još od samog starta. Trebalo je da izrade 85 pravilnika, a uradili su samo osam ili devet. Tako su u januaru ove godine omogućili da i kandidati od 16 godina mogu da se obučavaju. Vrlo nekorektno prema toj deci, koja uče po starom, prevaziđenom zakonu - ogorčen je Rašeta.\n- Jasno je da za taj novac niko ne može da organizuje kvalitetnu obuku. Ovako svi gubimo, najviše mladi vozači čija glava je u torbi - kaže Rašeta.


Mališani učili saobraćajna pravila uz predstavu "Mirka" - NTV Arena\nMališani učili saobraćajna pravila uz predstavu “Mirka”\nU Kulturnom centru “Filip Višnjić” u Ugljeviku danas je za djecu iz nižih razreda osnovne škole izvedena predstava “Mirka”, čiji su akteri kroz igru i zabavu učili djecu o bezbjednom ponašanju u saobraćaju.\nMilka Dubravac iz Agencije za bezbjednost saobraćaja Republike Srpske rekla je Srni da su u Ugljeviku drugi put, da je predstava namijenjena za prvi, drugi i treći razred osnovne škole.\n“Djeca kroz predstavu uče osnovana pravila u saobraćaju, uz šaljivi karakter, zbog čega je mališanima jako zanimljiva”, navela je Dubravac.\nOna je rekla da će do kraja ove školske godine predstava “Mirka” biti izvedena u Brčkom, Gradišci i Topoli te dodala da se ona svake godine izvodi u dvadesetak lokalnih zajednica.\nOna je navela da predstavu izvode akademski glumici, u realizaciji Akademije umjetnosti u Banjaluci.\nDubravac je podsjetila da se ova predstava izvodi od 2014. godine i od tada je odigrana 110 puta pred više od 20.000 djece.\nTags: predstava, saobracaj, ugljevik\nZa podsticaje isplaćeno 2,2 miliona KM\nAnimirani film gimnazijalca prikazao logor kroz viziju dječaka


Klub „Uhvati šansu“ otvoren u Žablju - FormatŽabalj\nHome Žabalj Klub „Uhvati šansu“ otvoren u Žablju\nKlub „Uhvati šansu“, gde mladi Romi imaju priliku da se stručno usavršavaju, svečano je otvoren u prostorijama koje se nalaze u okviru sportske hale u Žablju, a aktivnosti su počeli da sprovode pre nekoliko nedelja. Tom prilikom, simbolično je odigrana fudbalska utakmica, u kojoj su se nadmetale ekipe „Šaipe“, što na romskom znači šansa i „Ternipe“, što znači mladost. Projekat realizuje Opština Žabalj, u okviru programa „Podrška EU inkluziji Roma – Osnaživanje lokalnih zajednica za inkluziju“, koji sprovodi Stalna konferencija gradova i opština. Ukupna vrednost projekta je 66.681 evra, od čega donacija Evropske unije iznosi 60.000 evra. Sredstva za sufinansiranje učešća projektnih partnera obezbedio je Pokrajinski sekretarijat za finansije Autonomne pokrajine Vojvodine.\nPrilikom otvaranja kluba, pomoćnik predsednika Opštine Žabalj Sergej Zaporožac istakao je da su u toj opštini podjednako zastupljene sve društvene grupe kad je reč o unapređenju društvenog standarda.\n„Ovaj projekat treba da doprinese socijalizaciji mladih Roma, odnosno da ih obuči i edukuje u profesionalnom smislu, kako bi se kasnije sami upustili u dalje društvene tokove. Radujemo se realizaciji projekta, koji će inkluziju pokazati u još boljem svetlu, a Opština će se potruditi da im omogući da budu deo lokalne samouprave ili da pokrenu svoj posao. Želimo da podstaknemo mlade Rome da aktivno učestvuju u društvenom životu i da pomažu svojoj lokalnoj zajednici i daćemo sve od sebe da im to omogućimo“, podvukao je Zaporožac.\nTematski ekspert na projektu i predsednica Udruženja žena „Romena“ iz Novog Sada Ljiljana Mihajlović naglasila je da po prvi put učestvuju u realizaciji ovako velikog evropskog projekta.\n„Program je osmišljen tako da imaju mogućnost da savladaju i pisanje radne biografije, veštine komunikacije, kako treba da izgleda razgovor sa budućim poslodavcem i kako funkcioniše timski rad. Takođe, upoznavaće se sa izradom biznis plana, a stručnjaci iz oblasti marketinga i poslovnog planiranja će raditi sa njima, kako bi unapredili svoje poslovne ideje“, kazala je Ljiljana Mihajlović.\nImplementacija projektnih aktivnosti predstavlja nastavak i kontinuiranu podršku romskoj populaciji, sa osnovnim ciljem aktivnijeg uključivanja Roma u svakodnevni život, kao i poboljšanje njihovih uslova za život na lokalnom nivou.\nprevious Obeleženo 76 godina od oslobođenja Žablja\nnext Nacrtan mural Veljka Petrovića u biblioteci "Veljko Petrović" u Žablju\nPočela naplata parking mesta u Žablju\nNovember 16, 2020 Format Žabalj 0


NBS: Domaći propisi štite srpske firme u sastavu Agrokora\nBeta 28. septembra 2017. 16:20\nNarodna banka Srbije (NBS) saopštila je danas da na srpske firme koje posluju u sastavu Agrokora nije moguća primena specijalnog zakona „leks Agrokor“ kojim je uvedena vanredna uprava u tu hrvatsku kompaniju.\nCentralna banka se oglasila povodom pisanja beogradskih medija da firme koje su deo Agrokora, a posluju u Srbiji mogu da, zbog nedavnih odluka sudova, postanu sredstvo obezbedjenja za kredite matične kompanije.\n„Odlukama sudova nije omogućena primena ‘leks Agrokora’ na kompanije Agrokora koje posluju u Srbiji, što znači da udeli u tim kompanijama ne mogu biti sredstvo obezbedjenja za kredite Agrokora“, navela je NBS u saopštenju.\nDodaje se da „sud po službenoj dužnosti pazi na imperativne odredbe Zakona o deviznom poslovanju“.\n„Prilikom ocene zakonitosti pojedinih ugovornih odredaba o jemstvu, odnosno drugim sredstvima obezbedjenja koja su eventualno data od strane rezidenata, u ovom slučaju srpskih kompanija, po kreditnom poslu izmedju dva nerezidenta sud pazi na imerativne odredbe Zakona o deviznom poslovanju“, navela je NBS.


SVE JE LAŽ! AKO STE MISLILI DA JE BIL GEJTS NAJBOGATIJI ČOVEK ZAHVALJUJUĆI SVOM TALENTU: Bićete besni kada saznate pravu istinu… (FOTO) – Balkan Breaking News\nOsnivač Majkrosofta Bil Gejts (61) najbogatiji je čovek na svetu i mnogi Amerikanci u njemu vide uzor. Nije ni čudo kada se zna da je prekinuo studije i osnovao softversku imperiju, koja mu je donela bogatstvo od 84,5 milijardi dolara. Ipak, ne bi trebalo da se vodite njegovim primerom, jer ga ka uspehu nije vodio samo talenat.\nČengvej Liu, asistent za strategiju i kongitivne studije Ekonomskog fakulteta u Vorviku, međutim, upozorava da “čak i ako biste do detalja kopirali ponašanje Bila Gejtsa, ne biste postigli isti uspeh kao on”. U članku za BBC ona ističe da Gejtsova karijera nije zasnovana na izvanrednim rezultatima.\nSvaka uspešna karijera ima temelje u detinjstvu\nGejts nije izuzetak: pripadao je najvišem američkom sloju i posećivao privatne škole, gde je učio programiranje, dok čak 99,99 odsto američke dece uopšte nema pristup kompjuteru.\nČasovi programiranja su bili temelj na kome je građena Gejtsova softverska kompanija Majkrosoft, koju je, nakon napuštanja elitnog američkog univerziteta Harvard, pokrenuo zajedno s Polom Alenom. Prodor je ostvario 1980, kada je vodećoj kompjuterskoj kompaniji IBM prodao operativni sistem.\nUspeh duguje mami\nKompanija IBM nije obratila pažnju na Bila Gejtsa zbog njegovog izuzetnog programa, već zbog ličnih kontakata s njegovom porodicom. Prvi veliki uspeh Gejts zapravo duguje majci, koja je iskoristila lično poznanstvo s predsednikom kompanije IBM.\n– Uspešni ljudi često imaju veliku sreću, jer profitiraju od toga što se u pravo vreme nalaze na pravom mestu – smatra Liu\nOvo se odnosi i na Bila Gejtsa i uspeh Majkrosofta. Budući da je IBM koristio taj program za svoje računare, morali su da ga koriste i njegovi klijenti. Zbog toga je Majkrosoft bio u prednosti u odnosu na novije, a možda čak i bolje, programe, ističe ona, i tako je decenijama ostao na vrhu.\n– Nesumnjivo je da su Gejtsov talenat i rad igrali važnu ulogu u izuzetnom uspehu Majkrosofta, ali to nije dovoljno da biste bili izuzetan talenat – objašnjava Liu.\nMit o 10.000 sati\nJedan od Gejtsovih recepata za uspeh navodno je bio njegov tajni broj 10.000: toliko je sati navodno kao omladinac učio programiranje i time udario temelje sopstvenoj karijeri.\nIstraživanja, međutim, pokazuju da su mnogo važnije spoljašnje okolnosti, na koje pojedinac nema uticaja. U skladu s tim, za Gejtsov uspeh u manjoj meri je zaslužno tih 10.000 sati, a mnogo više njegov dobar učitelj programiranja.\nNaporan rad će vam se, doduše, isplatiti ako želite da ostvarite dobre rezultate, “ali ostvariti izuzetan rezultat potpuno je druga priča”, ističe Liu.\nBLISKI ISTOK VEĆ KLJUČA ZBOG REFERENDUMA KURDA: Erdogan:”Mi možemo da stignemo preko noći!” Premijer Iraka alarmirao bezbednosne službe u kurdskom regionu da… Pratite uživo (VIDEO)\nIzraelski vojni avioni našli su se na meti napada\nBOGATSTVO RUSKIH FUNKCIONERA Vladimir Putin “siromah” među svojima: Peskov zarađuje 4 puta više od njega


RMU "Banovići" petnaestu godinu zaredom poslovao pozitivno – Fokus.ba\nRMU “Banovići” petnaestu godinu zaredom poslovao pozitivno\nU razdoblju od 01. januara do 31. decembra 2018. godine RMU Banovići su ostvarili ukupne prihode u iznosu od 145.651.781 KM\nPrema Godišnjem izvještaju o poslovanju RMU “Banovići” d.d. Banovići za 2018. godinu kasa Rudnika napunjena je sa 1.845.001 KM. Obzirom da Rudnik od 2004. godine niže proizvodne uspjehe prostom računicom dolazi se do zaključka da je ovo petnaesta jubilarna godina kontinuiranog pozitivnog poslovanja.\nUporedo sa ostvarenjem zavidnih poslovno – finansijskih rezultata završni obračun pokazao je i redovno servisiranje svih prispjelih obaveza prema dobavljačima i državi. Zaposleni u Rudniku u promatranom periodu ostvarili su prosječnu platu u iznosu od 1.121,52 KM. Također, ostvaren je i cilj obezbjeđenja tekuće likvidnosti čiji koeficijent iznosi 1,92, odnosno Izvještajem za 2018. godinu konstatovano je da Društvo svojim tekućim sredstvima može pokriti tekuće obaveze.\nZa normalno funkcionisanje RMU Banovići trenutno potrebno oko 20 miliona KM\nSindikat “RMU Banovići” uputio otvoreno pismo premijeru Fadilu Novaliću


Zarko više ne vozi za KTM - Moto Berza\nKTM je odlučio da zameni Žoana Zarka, a odluka stupa odmah na snagu, pa ćemo tako od trke u Aragonu pa sve god kraja sezone, umesto Francuza u timu gledati Finca Miku Kalija.\nI mada je sama odluka iznanađujuća za spoljašnji svet, i te kako ima smisla iz perspektive KTM-a. Zarko je već obelodanio svoju nameru da na kraju sezone napusti tim, a imajući u vidu ograničene opcije za 2020, velika je verovatnoća da postane probni vozač za Yamahu.\nUz toliki rad na RC16 i konstantan priliv novih komponenti u garažu, KTM je odlučio da je bolje da u proces bude uključen njihov probni vozač umesto odlazećeg Zarka.\nOvo je dobar potez i za samog Kalija, koji je i ranije pokazivao želju za povratkom takmičarskom trkanju. Ovim potezom je zadovoljan Kalio, jer je ispunjena njegova želja da više vremena provodi u trkanju, a dobiće dodatnu motivaciju za testiranje.\nIako Zarko više neće nastupiti za KTM u 2019, austrijski tim je u saopštenju za medije naglasio da će ispoštovati njegov ugovor, tj. da će dobijati platu kao da se ništa nije dogodilo.\nOvakav potez ne znači da će Kalio zameniti Zarka u narednoj sezoni MotoGP-a. KTM još uvek nije doneo odluku ko će praviti društvo Polu Espargaru naredne sezone. Iz tima su tokom vikenda na Mizanu poručili da će ime novog vozač obelodaniti kasnije u toku godine, što ostavlja dovoljno vremena za glasine i nagađanja.


Brus ONLINE - Norveška podržala društveno-ekonomski razvoj Srbije sa više od osam miliona evra\nBeograd, 15.10.2021. - Kraljevina Norveška podržala je ujednačeni razvoj manje razvijenih gradova i opština i osnaživanje nacionalnih institucija sa više od osam miliona evra tokom poslednje tri godine preko projekta “Norveška za vas - Srbija”. Kroz različite projekte, 218 osoba dobilo je zaposlenje, 385 nezaposlenih unapredilo je svoje veštine za zapošljavanje, 162 mikro i mala preduzeća unapredila su svoje poslovanje, dok je infrastruktura poboljšana u devet opština čime je 48.000 građana dobilo bolje uslove života.\n“Veoma smo zadovoljni što smo tokom tri godine uspeli da ostvarimo izuzetno značajne rezultate zajedno sa Kraljevinom Norveškom i doprinesemo ravnomernom regionalnom razvoju. Sa Norveškom imamo iskren i partnerski odnos u procesu integracija Srbije u Evropsku uniju, a od 2008. godine do danas, Kraljevina Norveška omogućila je Srbiji 100 miliona evra bespovratne podrške za razvoj”, izjavila je ministar za evropske integracije Jadranka Joksimović, tokom obeležavanja završetka projekta “Norveška za vas - Srbija”.\nProjekat “Norveška za vas - Srbija” finansira Kraljevina Norveška, a aktivnosti na terenu sprovodi Kancelarija Ujedinjenih nacija za projektne usluge (UNOPS).


KOMPANIJA LINGLONG DONIRALA 70 SADNICA (FOTO) | ZR KLIK\nZrenjanin- Kompanija „Linglong“ donirala je 70 sadnica koje su danas zasađene oko gradskog jezera. Ozelenjavanju prostora oko jezera prisustvovali su Džao Hongtao, senior direktor kompanije „Linglong“, Simo Salapura, gradonačelnik Zrenjanina sa saradnicima.\n„Kompanija Linglong je u Zrenjanin stigla pre pre dve godine, kao i naši sugrađani, želimo da doprinosimo ovom gradu i da živimo u još lepšem Zrenjaninu. Iz tog razloga smo prošle godine organizovali prvu akciju sadnje, kada su naši radnici uz pomoć JKP „Čistoća i zelenilo“ posadili, u Banatskoj ulici, 80 sadnica. Kompanija „Linglong“ brine o lokalnoj zajednici u kojoj posluje, u ovoj godini u planu su mnoge aktivnosti, a godinu počinjemo ozelenjavanjem jednog od najlepših delova Zrenjanina. Ovo je grad u kojem ne samo da poslujemo, nego i živimo, i kao što Zrenjaninci vole da provode vreme pored jezera, tako i mi volimo, i od danas ćemo imati još veću želju da ga posećujemo“, rekao je Džao Hongtao, senior direktor kompanije „Linglong“ i najavio da će kompanija nastaviti sa sličnim aktivnostima.\nGradonačelnik Zrenjanina Simo Salapura podsetio je da je prošle godine na jesen započeta akcija ozelenjavanja u okviru projekta MInistarstva za zaštitu životne sredine uz učešće Grada Zrenjanina čija su ukupna sredstsva bila oko 20 miliona dinara.\n„Prošle jeseni smo započeli ozelenjavanje u parku na Putnikovu, na Bulevaru Veljka Vlahovića i kod tržnog centra BIG. Posebno smo ponosni što država i AP Vojvodina pomažu i daju podršku ovakvim akcijama, ali i društveno odgovorne kompanije kao što je Linglong“, rekao je Simo Salapura i istakao da ovo nije jedina akcija koju će Grad Zrenjanin imati sa kompanijom Linglong i da je ova akcija stvaranje temelja za dugoročnu saradnju kada je upitanju ozelenjavanje, ali i obogaćivanje sadržaja i podrška lokalnoj zajednici.\nKompanija „Linglong“ akciju ozelenjavanja realizuje u saradnji sa Gradom Zrenjaninom i JKP „Čistoća i zelenilo“ Zrenjanin.


Podignuta optužnica protiv Šarića — Викиновости\nPodignuta optužnica protiv Šarića\nBEOGRAD, 13. aprila 2010. (Beta) - Specijalno tužilaštvo za organizovani kriminal podiglo je optužnicu protiv Darka Šarića i još 19 osoba osumnjičenih za krijumčarenje kokaina, izjavio je u utorak sprecijalni tužilac Miljko Radisavljević.\nRadisavljević je kazao da su optužnicom, koja je podignuta u ponedeljak i dostavljena sudu, obuhvaćeni Šarić i još 19 okrivljenih za krijumčarenje kokaina 2008. i 2009. na području Srbije, Zapadne Evrope i Južne Amerike.\n"Podizanjem optužnice završen je deo istrage koji se odnosi na krijumčarenje kokaina", naveo je na konferenciji za novinare Radisavljević, dodajući da su zbog složenosti predmeta vodjene dve istrage. Druga istraga je za pranje novca i finansijske malverzacije. Kao organizatori grupe osim Šarića označeni su Goran Soković i Željko Vujanović.\nJedaneastorici pritvorenih rešenjem istražnog sudije Posebnog odeljenja za organizovani kriminal pritvor je produžen. Za Darkom Šarićem i ostalima koji su u bekstvu, posle višemesečne istrage početkom januara raspisana je međunarodna poternica.\n„Podignuta optužnica protiv Šarića” — [[w:Новинска агенција Бета|Новинска агенција Бета]], 13. април 2010. (српски)\nПреузето из „https://sr.wikinews.org/w/index.php?title=Podignuta_optužnica_protiv_Šarića&oldid=1629588”


Princ Vladimir: Pravo na presto imaju svi Karađorđevići - Sputnjik Srbija\n07:44 20.01.2019 (osveženo 09:30 20.01.2019) Preuzmite kraći link\nU intervjuu za današnju „Politiku“, unuk jugoslovenskog kralja Aleksandra I Karađorđevića i sin princa Andreja podseća da je monarhija odavno pravno ukinuta i da je, samim tim, prestao da važi pravilnik koji se odnosio na porodicu Karađorđević.\n„Taj porodični pravilnik je bio napravljen za Kraljevinu Jugoslaviju i on je pravno važio samo u kontekstu te monarhije. Sada imamo dve mogućnosti. Ako prihvatimo da je pravilnik koji se odnosi na Karađorđeviće prestao da važi ukidanjem monarhije, pravno mi više nemamo glavu porodice Karađorđević, odnosno prestolonaslednika“, kaže princ Vladimir.\nNavodi i da neki iz porodice Karađorđević izgleda ne mogu da shvate „surovu realnost“ da je monarhija ukinuta 29. novembra 1945. i da od tada žive kao građani Republike Srbije.\n„Oni pokušavaju da obezbede za sebe izvesne privilegije koje su bile moguće samo u vreme kraljevine. Iz emocionalnog ugla, to je savršeno prihvatljivo i normalno, ali pravno je to nemoguće“, kaže princ Vladimir Karađorđević.\nPrema njegovim rečima, ta vrsta „života u fantaziji i mašti može samo da naruši imidž porodice u srpskom narodu“.\n„Umesto da uložimo napor u političku i pravnu bitku za eventualno ponovno uspostavljenje monarhije i da se za to borimo racionalnim idejama, neki naši članovi svojim ponašanjem samo odmažu stvaranju pozitivne slike o Karađorđevićima“, ističe princ Vladimir.\nPrema njegovoj oceni, podrška povratku monarhije je u ovom trenutku realna, ali, nažalost, nije realno restaurirati to „političko vozilo“ koje bi pokrenulo proces ponovnog uspostavljanja monarhije.\nNa pitanje kakvi su odnosi u porodici Karađorđević i o razmiricama koje je imao sa princem Aleksandrom, kaže da porodica treba da nastupa zajednički kada se radi o pitanjima bitnim za porodicu, a da se svi konflikti rešavaju unutar familije.\nOn kaže da među njima postoje razlike u stavovima o nekim pitanjima, ali da je to manje bitno u odnosu na nepravde koje su učinjene porodici Karađorđević spolja.\n„Mislim na restituciju, ustavna prava, često onemogućavanje članovima porodice Karađorđević da se bore za interese srpskog naroda, ali najvažnije je to što pravni status porodice Karađorđević u mnogim aspektima još nije rešen“, kaže princ Vladimir.


Kampanja za izbore za gradonačelnika Severne Mitrovice traje pet dana - Radio Televizija KISS\nKampanja za izbore za gradonačelnika Severne Mitrovice traje pet dana\nby admin · 14 фебруара, 2014\nKosovska Centralna izborna komisija odlučila je da kampanja za izbore za gradonačelnika Severne Mitrovice, koji će biti održani 23. februara, traje pet dana. Kampanja će početi u ponedeljak, 17.februara. Član CIK-a Nenad Rikalo izjavio je da je na sednici u Prištini usvojen birački spisak u kome je sada 28.429 glasača, što je, u odnosu na birački spisak za novembarske izbore, uvećanje za oko 500 birača. On je naglasio da će izborna kampanja trajati samo pet dana, da počinje u ponedeljak, 17. februara, i trajaće do ponoći u petak, 21. februara.\nCIK je, po rečima Rikala, utvrdio i izgled glasačkog listića na kojem će prvi pod rednim brojem 30 biti Oliver Ivanović Građanska inicijativa SDP, slede 31. Goran Rakić Građanska inicijativa “Srpska”, 32. Musa Miftari i 33. Fljorent Azemi.\nНови подаци обесхрабрују – преминулa 32 пацијента, коронавирусом заражено још 5.446 особа\nСПЦ осуђује пласирање лажних вести о патријарху Иринеју и позива на молитву за његово здравље\nДом здравља Звечан добио савремену кардиолошко-абдоминалну сонду\nNext story Nedoumice oko rešenja za pravosuđe na KiM\nPrevious story SNS se protivi ukidanju preambule posvećene Kosovu


Srna 07.10.2014 20:54\nZVORNIK - Kandidat SNSD-a za Narodnu skupštinu Republike Srpske iz Izborne jedinice sedam Dušica Savić rekla je večeras u naselju Ulice kod Zvornika da 12. oktobra građani prave izbor - hoće li Republika Srpska nastaviti da postoji i da se razvija na principima koje zastupa SNSD ili će u drugoj varijanti biti razvlašćena i nestati.\n"Zato, da bi Republika Srpska nastavila putem razvoja i stabilnosti, 12. oktobra glasajmo za Milorada Dodika, kandidata za predsjednika Republike Srpske, Željku Cvijanović, kandidata za člana Predsjedništva BiH iz Republike Srpske, kao i za kandidata za poslanika u Narodnoj skupštini Republike Srpske Obrena Markovića, te za Lazara Prodanovića, kandidata za parlament BiH", rekla je Savićeva i pozvala birače da joj ukažu povjernje.\nOna kaže da treba glasati za SNSD-a, "zbog škole u Branjevu, zbog škole u Karakaju, zbog fiskulturne sale u Čelopeku, fiskulturne sale u zvorničkoj Gimnaziji, kao i desetina drugih projekata koji su zvornik učinili gradom u pravom smislu".\nIstičući da je period predizborne kampanje vrijeme kada se podnose izvještaji šta je urađeno, Savićeva je ocijenila da su poslanici SNSD-a na ozbiljan i dostojanstven način predstavljali građane u institucijama Republike Srpske i u parlamentu BiH.\nKandidat SNSD-a za Narodnu skupštinu Republike Srpske iz Izborne jedinice sedam Obren Marković ocijenio je da večerašnji skup u naselju Ulice govori da će kandidati SNSD-a ubjedljivo pobijediti na opštim izborima.\n"Da bi ovjerili pobjedu i nastavili razvojni put i političku stabilnost Republike Srpske, treba u nedjelju, 12. oktobra, glasati za kandidate SNSD-a na svim nivoima - za predsjednika Republike Srpske Milorada Dodika, za člana Predsjedništva BiH Željku Cvijanović, kao i za liste SNSD-a za Narodnu skupštinu Republike Srpske i parlament BiH", naglasio je Marković.\nOn je podsjetio da je prije petnaestak godina, kao tadašnji predsjednik opštine Zvornik, zajedno sa užim rukovodstvom, podijelio oko 500 placeva na Ulicama za izbjege i raseljene Srbe, čime se, kako je rekao, ponosi.\n"Nadgradnjom pojedinih zgrada u Zvorniku i podjelom placeva u naseljima Ulice, Branjevo i Ekonomija stvorili smo uslove da na području zvorničke opštine ostane, odnosno trajno se nastani, dvadesetak hiljada Srba", rekao je Marković i dodao da su ova naselja stasala i postala kao starosjedilačka sa svom potrebnom infrastrukturom.\nGrupa pristalica Srpske demokratske stranke je, u neposrednoj blizini, neprimjerenim i na momente vulgarnim verbalnim provokacijama i udaranjima u bubnjeve, nastojala da onemogući ili isprovocira održavanje zvaničnog predizbornog skupa SNSD-a u naselju Ulice, koji je uredno prijavljen.


InfoBrcko.com - JP „Komunalno Brčko“ zaduženo za zimsko održavanje puteva i ulica\nJP „Komunalno Brčko“ zaduženo za zimsko održavanje puteva i ulica\nJP „Komunalno Brčko“ zaduženo za zimsko održavanje puteva i ulica\tIstaknuto\nNa osnovu okvirnog sporazuma sa JP „Putevi Brčko“, potpisanom još u julu ove godine, JP „Komunalno Brčko“ tokom zimskog režima na održavanju javnih saobraćajnica, od 15.11.2020. do 15.04.2021. godine održava prohodnost puteva i ulica na teritoriji Brčko distrikta BiH.\nU skladu sa odredbama ugovora, preduzeće je formiralo Štab zimske službe, plan održavanja ulica i puteva, raspored angažovanog ljudstva, dok su posipni materijal, industrijska so i kameni agregat, kao i vozila, spremni još od ranije. Osim kamiona i traktora sa priključcima, JP „Komunalno Brčko“ raspolaže i sa manjim mašinama, bacačima snijega i malim traktorima, koji će po potrebi djelovati u uskim ulicama, trotoarima i šetališnoj zoni.\nPodsjećamo građane da se održavanje kolovoza vrši u skladu sa prioritetima:\nU slučaju snježnih padavina, prema Zakonu o komunalnim djelatnostima Brčko distrikta BiH, građani su dužni da uklone snijeg i led ispred svojih kuća, zgrada i poslovnih prostora, te ledenice sa terasa i nadstrešnica.


Akcija "Probudimo IT Srbiju" u Tutinu\nAkcija „Probudimo IT Srbiju“ u Tutinu – Personal magazin\nAkcija „Probudimo IT Srbiju“ u Tutinu\nSaga je u saradnji sa Narodnom kancelarijom predsednika Republike i preduzeća Mikro svesrdno učestvovala u akciji unapređivanja informacionih tehnologija u osnovnim školama Srbije. U okviru projekta „Probudimo IT Srbiju“ poklonjeno…\nSaga je u saradnji sa Narodnom kancelarijom predsednika Republike i preduzeća Mikro svesrdno učestvovala u akciji unapređivanja informacionih tehnologija u osnovnim školama Srbije. U okviru projekta „Probudimo IT Srbiju“ poklonjeno je deset računarskih konfiguracija. Osnovna škola „Rifat Burdžević Tršo“ iz Tutina, koja prima ovu donaciju, će zahvaljujući svim donatorima, ovim lepim gestom dobiti dovoljno računara za jednu laboratoriju.\nDo sada je u ovoj osnovnoj školi postojalo samo osam 486 i Pentium 1 računara, te praktična nastava nije mogla da se izvodi na zadovoljavajućem nivou. Nastava je bila uglavnom teoretska, ali sa novim računarima pokrenuće se preko potrebna praktična nastava.\nCilj ove akcije je da se deci u osnovnim školama omogući adekvatan rad i bolji uslovi za praćenje nastave iz informatike. U boljim uslovima će lakše moći da ostanu u toku sa informacionim tehnologijama, čije je razumevanje i primena danas osnova pismenosti.\nAkcija „Probudimo IT Srbiju“ u Tutinu was last modified: December 30th, 2008 by Redakcija\nMikroProbudimo IT SrbijuSaga\nU Novu godinu sa većim EUnetADSL brzinama


15. Januara 2019. – Visegradlive.com\nHome / 2019 / Januar / 15\nPlivanje za Časni krst na Bogojavljenje 2019. www.crkva-visegrad.com\n15. Januara 2019.\tSrbija\nPoznati glumac Miodrag Radovanović (1929) preminuo je u Beogradu posle kraće, teške bolesti, saopštilo je Udruženje dramskih umetnosti Srbije. Poznat i pod nadimkom Mrgud ostvario je čitav niz rola na sceni Jugoslovenskog dramskog pozorišta, čiji je bio član, igrao je i u drugim teatrima a po IMDB-u na malim …\n15. Januara 2019.\tRegion, Srbija, Svijet\nBeograd — Kao haški tužilac Džefri Najs imao je udela u uništavanju dokaza u vezi s trgovinom ljudskim organima u slučaju “žuta kuća”, kaže Branislav Tapušković. O tome je svojevremeno govorila i nekadašnja glavna tužiteljka Karla del Ponte, kazao je Tapušković, koji je u to vreme učestvovao u procedurama …\n15. Januara 2019.\tAktuelnosti RS - BIH\nNa proslavi Dana Republike Srpske u Banjaluci predstavljen je “Despot“, prvo oklopno vozilo proizvedeno u Srpskoj, kompanije Tehnički remont Bratunac. “Cilj je da vozilo testiramo do maja, da uradimo još dodatne izmene i onda idemo na tržište. Prva dva kupca po 10 komada su već poznata“, otkriva generalni direktor …\n15. Januara 2019.\tPolitika RS - BIH\nOBA trebinjska kandidata za gradonačelnika na dan vanrednih izbora 17. februara imaće razloga za slavlje. Sudbina je htela da i Saša Borjan iz PDP i Mirko Ćurić iz SNSD na taj dan proslavljaju rođendan. Mirko Ćurić rođen je 17. februara 1979. godine, a njegov protivkandidat Saša Borjan rođen je …\nVećina poslanika u Narodnoj skupštini RS neće podržati inicijativu narodnog poslanika SDS u NS RS Nebojše Vukanovića o smjeni ministra unutrašnjih poslova RS Dragana Lukača. Smatra ovo šef Kluba poslanika SNSD u NS RS Igor Žunić, komentarišući Vukanovićevu najavu da će na prvoj narednoj sjednici Parlamenta Srpske predložiti da …\n15. Januara 2019.\tStanje na putevima\nIZVJEŠTAJ O STANJU NA PUTEVIMA 15.01.2019 REPUBLIKA SRPSKA U Republici Srpskoj, u nižim predjelima, saobraća se po vlažnim i mokrim kolovozima, dok u višim planinskim predjelima i preko prevoja ima ugaženog snijega. Izdvajamo putne pravce: Tisovac-Kneževo-Ugar, Sarajevo-Rogatica, Vlasenica-Han Pijesak, Trnovo-Foča i Gacko-Tjentište. Na području Romanijske regije neophodna je upotreba lanaca za teretna vozila …\nVišnja u Jablaničkom okrugu je pored šljive dominatna voćna vrsta i od ove voćne kulture egzistiraju mnoge porodice. Voćna kultura koja se dosta širi a najviše u Leskovačkoj opštini i Bojniku, a delom u Lebanu i Vlasotincu. U cilju očuvanja dugovečnosti i rodnog potencijala kod višnje se mora izvoditi …\nKanadsko-američka glumica srpskog porijekla Stana Katić ovih dana boravi na snježom Mećavniku, na Mokroj gori, gdje na 12. Kustendorfu predsjedava žiriju festivala. Njena pojava na festivalskim događajima, kao i na ulicama Drvengrada, izaziva pažnju i pokoji uzdah brojnih učesnika, gostiju i posjetilaca. Šarmantna glumica novinarima je ovoga prijepodneva …


Tri gola u mreži Budućnosti za opstanak Jedinstva u Prvoj ligi – Sportski portal "LUX"\nTri gola u mreži Budućnosti za opstanak Jedinstva u Prvoj ligi\nNogometaši Jedinstva u okviru posljednjeg 30. kola Prve lige Federacije BiH slavili su prijeko potrebnu pobjedu na domaćem terenu.\n“Crveno-bijelima” je gostovala ekipa Budućnosti, koja je u Bihaću zabrinjavajuće povela rezultatom 1:0. Ipak, golom Miloša Galina na poluvrijeme se odlazi rezultatom 1:1, a u drugom poluvremenu s dva važna gola kapiten Anes Nuspahić donosi pobjedu našim nogometašima (3:1).\nJedinstvo je zahvaljujući svojim igračima, koji su ovu sezonu odigrali bez nekih primanja, izborilo opstanak u ovom rangu takmičenja, a ligu će napustiti ekipe Goražda, Budućnosti, Radničkog, Bosne i Novog Travnika.\nGoražde je unatoč današnjoj gostujućoj pobjedi ostalo iza Jedinstva koje se plasiralo na 10. poziciju sa 44 osvojena boda u 30 susreta.


Svijet, 7. januar/siječanj 2021.\nPosljednji se glasovi još uvijek broje, a utrke su vrlo blizu nakon posebnih izbora u drugom krugu u državi Georgia, no čini se da će demokrati steći kontrolu nad američkim Senatom\nUbrzo nakon što je, po zahtevu republikanskih zastupnika, počela rasprava o glasovima iz savezne države Arizona, nasilna grupa Trumpovih pristalica probila je barikade i ušla unutar zgrade Kongresa SAD.\nPeking je onemogućio timu SZO-a da uđe u Kinu radi planiranog ispitivanja porekla novog korona virusa, dok kineske vlasti i mediji iznose alternativne teorije da se taj virus prvi put pojavio van Kine, pa potom došao do Vuhana.\nNedavne izjave ruskih političara, od kojih je jedan rekao da je sjeverni region "veliki dar Rusije" Kazahstanu, izazvale su nelagodu. Ali mnogi etnički Rusi koji žive u pokrajini Sjeverni Kazahstan imaju pomiješane osjećaje o tome gdje pripadaju u budućnosti.\nNajava radnika kompanije Google da su osnovali sindikat predstavlja rijedak potez unutar Silicijumske doline i mogao bi povećati napetosti između tehnološkog diva i njegovih zaposlenika.\nOpskurni kirgistanski biznismen u ime vršioca dužnosti predsednika Kirgistana potpisao je ugovor vredan milion dolara za lobiranje s čovekom koji kaže da je bivši izraelski špijun.